Korona desetkovala Gent pred gostovanje Zvezdi\nIzvor: RTS, 02.Nov.2020, 12:11\nGent ima velikih problema sa koronavirusom pred gostovanje Crvenoj zvezdi, i definitivno će biti oslabljen na stadionu Rajko Mitić. Četvrotica igrača su pozitivna na ovaj virus.\nPrvi igrač kluba koji je bio pozitivan na koronavirus je golman Dejvi Ref, njemi je virus konstatovan još prošle nedelje. Međutim, u nedelju je stigla potvrda da su još tri igrača zaražena.\nPored golmana, u nedelju su pozitivan test imali odbrambeni igrači Igor Plastum i Andreas Hanke-Olsen, kao i krilo Džordan Boataka.Postojala je sumnja da je i Majkl Ngado zaražen, međutim njegov test je bio negativan.\nZbog svega toga nije poznato u kakvom će sastavu Belgijanci doputovati na megdan crveno-belima.\nGent je i bez ovih igrača uspeo u prvenstvu da savlada Vaslan Beverenu, kao gosti slavili su rezultatom 4:1. Istim rezultatom crveno-beli su savladali Radnik u Surdulici.\nDuel trećeg kola Grupe L Lige Evrope igra se u četvrtak od 21.00 na stadionu Rajko Mitić. Prenos je na našem Prvom programu.\nDinamo Kijev baš nema sreće, ovako je nemoguće igrati na Kamp Nou\nIzvor: Sportske.net, 02.Nov.2020\nBaš tužno...Kao što smo preneli ranije danas, Dinamo iz Kijeva je u velikom problemu zbog koronavirusa...Uskoro je stigla potvrda iz kluba, Ukrajinci na spisku igrača imaju samo 13 prvotimaca, što je minimum za odigravanje utakmice po pravilniku UEFA...U prevodu, da je još samo jedan igrač zaražen,...


Potpredsednik Vlade Republike Srbije i ministar unutrašnjih poslova dr Nebojša Stefanović poručio je danas, prilikom obilaska Ljubovije, da je država uz stanovništvo u svim opštinama ugroženim poplavama, da će se boriti i da ih neće ostaviti na cedilu.\nGovoreći o situaciji u Ljuboviji, koja je usled obilnih padavina trenutno jedna od najugroženijih, Stefanović je istakao da su sve evakuisane porodice zbrinute.\n„Posle rekordnih padavina, po rečima lјudi iz „Srbija voda“ i Hidrometeorološkog zavoda, poplavni talas koji se dogodio tokom noći napravio je materijalnu štetu, poplavio jedan deo kuća u Ljuboviji i ugrozio deo putne infrastrukture. Meštani su evakuisani i u ovom trenutku nemamo ugroženo stanovništvo. Tamo gde je bilo potrebno obezbeđene su cisterne sa pijaćom vodom. Na terenu su i jedinice Sektora za vanredne situacije, policije i Žandarmerije koje pomažu lokalnom stanovništvu, kao i lokalnoj samoupravi u saniranju štete“, rekao je Stefanović.\nOn je, zajedno sa predsednikom opštine Ljubovija Milovanom Kovačevićem, obišao radove koji su već danas počeli da se izvode na saniranju nastale štete na infrastrukturi u ovoj opštini.\n„Važno nam je da građani znaju da je država uz njih, kako Vlada Republike Srbije, tako i lokalna samouprava. Građani će već od prekosutra moći da se prijavlјuju za nadoknadu nastale štete. Tokom dana ćemo ovde održati i sednicu štaba za vanredne situacije, gde ćemo sa nadležnim direktorima javnih preduzeća, razmatrati šta možemo da uradimo i srednjeročno i dugoročno, kako bi pokušali da u budućnosti sprečimo ovakvu vrstu poplava“, rekao je Stefanović.\nOn je istakao da nije lako uz ovolike padavine, ali da je bitno da nema stanovnika koji su ugroženi i da će država gledati da što pre sanira štetu i dovede situaciju u normalu.\n„U ovom trenutku vodostaj reke u Ljuboviji je niži nego što je bio pre nekoliko sati. U Republičkom hidrometeorološkom zavodu kažu da ćemo imati potpuni prestanak padavina i dobro vreme u narednim danima. Ipak, mi sa oprezom pratimo sve vodotokove u Srbiji. Ekipe Sektora za vanredne situacije su na terenu, na svim strateškim tačkama, pa i na vodotokovima koji u ovom trenutku nisu rizični. Pratimo situaciju i radimo na preventivnom delovanju“, naglasio je Stefanović.


BiH: Iz Austrije u karantin - Svet - Dnevni list Danas\nPočetna » Svet » BiH: Iz Austrije u karantin\nBiH: Iz Austrije u karantin\nDržavljani Bosne i Hercegovine koji su bili na privremenom radu ili studijama u Austriji, njih 45, rano jutros su stigli na granični prelaz Izačić kod Bihaća, gde su smešteni karantinski prostor nedaleko od graničnog punkta, a obavljeni su i svi lekarski pregledi.\nKantonalna organizacija Crvenog krsta obezbedila je pokrivače i hranu, dok su Oružane snage BiH i Federalna uprava civilne zaštite ranije pripremili šatore, toalete i sanitarni čvor, prenele su Vijesti.ba.\nNa graničnom prelazu Izačić pregledano je svih 45 osoba, koje su trenutno smeštene u šatorskom karantinu, a među njima je 17 građana iz Unsko-sanskog kantona i oni će najverovatnije biti prevezeni u prinudni izolalaciju u Medresu „Džemaludin Čaušević“ u Cazinu, čim se dobiju odobrenja i uputstva Federalne uprave civilne zaštite, rečeno je u Štabu civilne zaštite USK.\nGrađani iz drugih delova BiH verovatno će biti prebačeni u kantonalne karantine, odnosno područja svojih prebivališta.\nAustrijaBosna i HercegovinaKarantinKorona virusBeograd\nKultura • danas 10:47\nIzložba meksičke ambasade “Naše pravo na naše reči” od 29. jula u Zrenjaninu


Održan sastanak povodom izmena Pravilnika o sufinansiranju medijskih projekata – Centar za razvoj lokalnih medija\nU Ministarstvu kulture i informisanja danas je održan sastanak sa predstavnicima medijskih i novinarskih udruženja povodom izmena Pravilnika o sufinansiranju medijskih projekata u oblasti javnog informisanja.\nPomoćnica ministra kulture i informisanja Slavica Trifunović istakla je da je cilj ovih izmena da se poboljša procedura sufinansiranja medijskih projekata pošto su uočeni nedostaci koji se odnose na sve nivoe vlasti: državnu, pokrajinsku i lokalnu.\n„Potrebne su suštinske promene, ali one će moći da budu rešene samo izmenama Zakona o javnom informisanju i medijima, jer nas u ovom trenutku upravo ovaj Zakon sprečava da prihvatimo sve predloge koje ste nam uputili”, ukazala je Trifunović na sastanku koji je protekao u dobroj i konstruktivnoj atmosferi.\nPrema rečima načelnice Odeljenja za normativne poslove, projektno sufinansiranje i evidenciju stranih dopisnika i dopisništva Snežana Pečenčić, Ministarstvo želi da unapredi sve što je trenutno moguće pošto je reč o podzakonskim aktima, dok je ostale izmene moguće realizovati samo kroz Zakon “pošto je Pravilnik razrada Zakona o javnom informisanju i medijima”.\nNaglasivši da su u Pravilnik unete sve izmene koje su bile moguće u ovom trenutku, Pečenčić je rekla predstavnicima medijskih i novinarskih udruženja da će imati u vidu sve predloge koje su uputili Ministarstvu, kao i da su saglasni sa većinom njih.\nOna je objasnila da će ove izmene samo delimično rešiti probleme koji trenutno postoje i da se mora pristupiti suštinskim izmenama, koje su moguće samo kroz Zakon.\nPredstavnici novinarskih i medijskih udruženja izneli su svoje sugestije i primedbe koje su ovom prilikom razjašnjene i određene unete u Pravilnik o sufinansiranju medijskih projekata u oblasti javnog informisanja.


Zvizdić: BiH i Balkan imaju evropsku perspektivu koja donosi mir i stabilnost - Biznis Info\nYou are at:Home»Vijesti u fokusu»Zvizdić: BiH i Balkan imaju evropsku perspektivu koja donosi mir i stabilnost\nZvizdić: BiH i Balkan imaju evropsku perspektivu koja donosi mir i stabilnost\nBy BiznisInfo on\t 14/09/2016 Vijesti u fokusu\nPredsjedavajući Vijeća ministara BiH Denis Zvizdić upoznao je u Sarajevu ambasadore zemalja članica Evropske unije u BiH sa progresom koji je Bosna i Hercegovina ostvarila u ispunjavanju uslova za članstvo u Evropskoj uniji.\nRekao je da BiH i cjelokupan Balkan imaju evropsku perspektivu koja donosi mir i stabilnost u region. Upoznao je prisutne ambasadore sa realiziranim ciljevima iz Reformske agende, sa usvojenim strategijama, zakonima i zakonskim propisima i naglasio veliki značaj regonalne saradnje.\nPredsjedavajući Zvizdić je govorio i o značaju aktiviranja MAP-a i rekao da je NATO proces u Bosni i Hercegovini sinonim za mir, stabilnost, nove investicije i da je svaki naredni korak snažna poruka prosperitetu Bosne i Hercegovine.\nPredsjedavajući Zvizdić je informisao prisutne ambasadore i sa značajem izgradnje mosta u Gradišci koji je od velike važnosti za Bosnu i Hercegovinu i insistirao na ubrzanju procedura koje će obezbijediti početak izgradnje mosta na rijeci Savi.\nAmbasadori zemalja članica Evropske unije su čestitali predsjedavajućem Zvizdiću i Vijeću ministara BiH na ostvarenim rezultatima i na vrlo ozbiljnom i predanom radu državnih institucija u ispunjavanju uslova dobivenih od strane Evropske unije.


Ruski transportni avion An-124 „Ruslan“ dovezao u Beograd medicinsku pomoć iz Kine - Sve o Srpskoj\nPRVO JE IZ ULJANOVSKA LETIO ZA KINESKI GRAD GVANŽOU\nNAJVEĆI serijski proizvedeni transportni avion na svijetu An-124 „Ruslan“ sleteo je u Beograd.\nKako nezvanično saznajemo, avion je dopremio medicinsku opremu iz Kine.\nAn-124 kargo kompanije Volga-Dnjepar RA-82047 leteo je 25. marta na ruti Uljanovsk–Gvanžu, ka jednoj od destinacija sa koje je avion Erbas A330 kompanije „Er Srbije“ prije neki dan takođe preuzeo medicinski materijal kao pomoć Kine.\nIsti „Ruslan“ se potom juče vratio u Ulan-Ude, sa kojeg je, prema sajtu za praćenje letova „Flajt radar 24“, poletio za Beograd.\nPodsjećamo, Vlada Srbije tražila je konkretnu pomoć od Rusije u okviru sporazuma o saradnji Srbije i Rusije u vanrednim situacijama. Zvaničan predlog je podnijelo Ministarstvo unutrašnjih poslova Republike Srbije.\nInače, ministar spoljnih poslova Rusije Sergej Lavrov obećao je u telefonskom razgovoru ministru spoljnih poslova Srbije Ivici Dačiću da će Rusija, „kao i uvijek, pomoći Srbiji u nabavci dodatne medicinske opreme koja bi bila neophodna u slučaju naglog porasta broja oboljelih“.\nTagoviCOVID-19 Kina koronavirus Rusija Srbija


Španović: Očekujem dobar rezultat na EP\nReprezentativka Srbije u atletici Ivana Španović rekla je danas da se nada da će na predstojećem Evropskom prvenstvu u Barseloni postaviti novi državni rekord u skoku u dalj.\nPrvi put u istoriji AK Vojvodina tri atletičara novosadskog kluba će učestvovati na Evropskom prvenstvu. Pored Španovićeve takmičiće se i desetobojci Mihail Dudaš i Igor Šarčević.\nTroje atletičara, predvođenih trenerom Goranom Obradovićem sutra ujutro putuje za Španiju.Normu za Evropsko prvenstvo u Barseloni do danas je ispunilo 16 srpskih atletičara.\n"Najbolji plasman na Evropskom prvenstvu očekujem od Ivane Španović. Ona se trenutno nalazi na osmom mestu na evropskim rang listama, ali rezultat potreban za medalju nije tako daleko i postoji velika šansa za borbu za odličje", rekao je Obradović.\n"Dudaš se trenutno nalazi na 13. poziciji na evropskim rang listama. Možemo očekivati plasman između petog i šestog mesta, ali ako trka na 1.500 metara bude bila odlučujuća, siguran sam da će pružiti 300 odsto", dodao je on.\nObradović je rekao da očekuje da će Šarčević izboriti plasman među 10 najboljih desetobojaca.\n"Šarčević je ispunio normu u poslednjem trenutku i nalazi se na 16. poziciii na rang listama. Nadam se da će u Barseloni skupiti dovoljno bodova za plasman među 10 najboljih desetobojaca Evrope", dodao je Obradović.\nEvropsko prvenstvo u Barseloni održaće se od 26. jula do 1. avgusta.\nBostonski maraton, koji je trebalo da bude održan u aprilu, a zbog epidemije korona virusa pomeren za septembar, otkazan je ovog četvrtka, prvi put u 124 godine dugoj istoriji, saopštili su organizatori.\nKraljica sportova u punom sjaju: Počinje pohod na dijamante u atletici\nRegionalni lider u prenosima sportskih sadržaja i najgledanija kablovska televizija "Sportklub" na obogatio je program novim vrhunskim takmičenjem u 2015. godini. Pored najboljih fudbalskih, košarkaških, teniskih i auto-moto šampionata ljubitelji sporta moći će da uživaju u Dijamantskoj ligi, najkvalitetnijem skupu atletičara na svetu.\nBolt: Bilo bi genijalno da 100 metara pretrčim za 9,4 sekunde\nOlimpijski šampion i svetski rekorder na 100 i 200 metara Jamajčanin Usein Bolt izjavio je danas da želi da poboljša svetski rekord na 100 metara za najmanje jednu desetinku.


Radio România Internaţional/ Sport / Sport (18.11.2019)\nRukometašice Magure Čisnadije plasirale su se u grupno takmičenje Kupa EHF posle jučerašnje pobede nad špasnkim timom Rokasa Gran Kanarija sa 22-18 (11-7). U prvoj utakmici trećeg kola ovog takmičenja španski tim je pobedio Maguru sa 28-24, ali dalje ide rumunski tim zbog većeg broja postignutih golova u gostima. Mihaela Ani-Seničiko bila je nezadržva i postigla čak 10 golova za pobednički tim. Njaistaknutija igračica Gran Kanarije bila je juče Haridijan Rodrigez Hernandez sa 6 golova. U dramatičnoj zavrsnici dva rumunska tima u Kupu EHF, Korona Brašov je uspela da se plasira u grupno takmičenje iako je sa 22-24 izgubila na domacem parketu od Glorije Bistrice. U prvoj utakmici Korona je kao bost savladala Bistricu sa 27-25. Elizabeta Bučeski sa 5 i Kristina Laslo sa 4 gola bile su najefikasnije rukometašice Korone, a u Timu Bistrice istakla se posebno Laura Pristavica sa 6 golova.\nŠampionke Rumunije rukometašice ČSM Ramniku Valča uspele su da se plasiraju u grupno takmičenje Lige šampiona iako su u subotu na domaćem terenu izgubile od francuskog Brets Bretanja sa 23-26 (14-13). Plasman Ramniku Valče u Ligu sampiona omogučile su rukometašice Budućnosti iz Podgorice koje su savladale u sali Morača SG BBM Bitighaim sa 34-28 (18-14). Tim Ramniku Vlača je u Grupi C doživeo pet uzastopna poraza, ali zahvaljujući pobedi protiv Bitighajma sa 7 golova razlike mogla je da se plasira u grupe. Sa maksimalnih 12 bodova prvo mesto je pripalo Brest Bretanju, drugo mesto je osvojio Budućnost sa 8, a treće Ramniku Valča sa 2 boda i cčetvrto Bitighajm sa 2 boda.\nRukometašice Rostova na Domu pobedile su ČSM Bukurešt sa 23-22 (14-7) u poslednjm kolu Grupe B Lige šampiona. U prvom poluvremenu Ruskinje su bile ubedljive i zasluženo otišle na odmor sa solidnom zalihom od 7 godlova. U drugom poluvremenu ČSM Bukurešt je bio bolji tim ali je uspeo samo da smanji razliku na jedan gol. Kristina Neagu sa 8 golova bila je najefikasnija rukometašica Bukurešta, dok je u timu Rostova ponovo zablistala Ana Vjahireva sa 5 golova. U grupi B prvo mesto je osvojio Rostov na Donu sa 9 bodova ispred ČSM Bukurešta sa 7, Tim Esbjerga sa 6 i Perle Ljubin bez bodova.\nU prvoj utakmici trećeg kola Čelendž kupa rumunski rukometaši Potajise Turda pobedili su u gostima letonski ZRHK TENAX Dobele sa 38-35. Potajisa Turda je bila bolja tokom cele utakmice i na kraju zasluženo pobedilla Letonce. Revanš susret igra se 24. novembra u Turdi.\nU portuglskom gradu Odivelas džudistkinje rumunskog tima U-ČSM Dinamo Kluž Napoka osvojile su treće mesto u Ligi šampiona. U prvom kolu Dinamo je savladao u baražu ruski tim Javara Neva Sankt Peterzburg sa 3-2, u borbi za bronzanu medalju Belfiku iz Lisamona sa 3-2,a bi u četvrtfinalu izgubio od francuskog Šampinjia sa 2-3. Prvo mesto je pripalo Šampinjiu koji je u finalu pobedio Valensiju. U muškoj konkurenciji ČSM Bukurest je osvojio 7 mesto, a Sporting Lisanon drugi put za redom osvojio titulu u finalu sa ruskim timom Javara Neva Sankt Peterzburg. Bronzane medelje osvojili su Golden Gori i Crvena Zvezda.\nU Grupi D kvalifikacija za Evropsko prvenstvo 2021. godine ženska košarkaška reprezentacija Rumunije izgubila je u gostima od reprezentacije Češke sa 59-60 Čehinje su postigle pobedu u poslednjim sekundama utakmice. Anemari Godri Parau i Ešli Voker bile su najefikasnije košarkašice Rumunije. U Grupi D vodi Češka sa 4 boda ispred Rumunije sa 3, Italije sa 3 i Danske sa 2 boda. U poslednjoj utakici kvalifikacija Rumunija igra 12. novembra na domaćem parketu protiv Italije.\nFudbalska reprezentacija Rumunije propustilaje priliku da se plasira direktno na završni turnir Prvenstva Evrope 2020. godine. U petak uveče rumunski fudbaleri izgubili su na domaćem terenu od reprezentacije Švedske sa 0-2. Gostujuća reprezentacija postigla je prvi gol već u 18. minutu prvog poluvremena kada je Markus Berg nesmetano šutirao glavom na gol nemoćnog Tatarušanua. Robin Kijason je u 34. minutu uspeo da matira rumunsku odbranu i poveća razliku na 2-0. Švedjani su nastavili sa odličnom igrom i zasluženo idu na završni turnir.U poslednjem kolu grupe F Rumunija igra kao gost protiv Španije.Naša reprezentacija mora da traži šansu za plasman na završni turnir Evropskog prvenstva u baražu.\nU prijateljskoj utakmici fudbaleri Krajove pobedili su na domaćem terenu subotički Spartak sa 2-1 Golove za Krajovu postigli su Mihaj Roman u 11. minutu i Karlos Fortes u 66. iz jedanaesterca, a za Spartak Damjan Gojkov u 29. minutu.\nRumunska predstavnica u kategoriji do 59. kg Irina Lepša osvojila je tri medalje na Medjunarodnom turniru u Naim Sulejmanoglu u Gazijantepu u Turskoj, turnir koji se boduje za Olimpijadu u Tokiju. U trzaju Lepša je osvojila prvo mesto sa 99. kg, u izbačaju je treće mesto sa 117. kg a u totalu takodje treće sa 216. kg\nNa profesionalnoj bokserskoj reviji u Londonu rumunski bokser Flavius Bijea pobedio je u velter kategoriji Bermana Sančeza iz Nikarague odlukom sudija 60-54. U dosadašnjoj profesionalnoj karijeri 30-togodisšnji Bijea postigao je 18 pobeda i doživeo samo jedan poraz


Datum objave: 29.10.2015 13:47 | Autor: Ministarstvo održivog razvoja i turizma\nU periodu od 28-30. oktobra u Bangkoku, Tajland, održava se četvrta međunarodna konferencija o nacionalnim kapacitetima za evaluaciju (NEC), u organizaciji Vlade Tajlanda i Nezavisne kancelarije za evaluaciju (IEO) UNDP-a. Konferenciji prisustvuju predstavnica Ministarstva održivog razvoja i turizma, Marija Mijušković i predstavnca Kancelarije UNDP-a u Crnoj Gori, Sanja Bojanić. Predstavnice Crne Gore prezentovale su dosadašnje rezultate kao i planove Crne Gore u narednom periodu u pogledu procesa prevođenja Agende za održivi razvoj do 2030. godine na nacionalni nivo.\nMijušković je predstavila rezultate u sprovođenju Milenijumskih razvojnih ciljeva, kao i tok nacionalnih konsultacija sprovedenih u Crnoj Gori tokom prethodne dvije godine, sa posebnim naglaskom na tekući proces izrade Nacionalne strategije održivog razvoja Crne Gore do 2030. godine.\nNaglašen je značaj nacionalnog odgovora na Agendu za održivi razvoj do 2030. godine, posebno u kontekstu definisanja optimalnog modela praćenja i evaluacije sprovođenja politike održivog razvoja Crne Gore.\nKonferencija je prilika da se informišemo o planovima na globalnom nivou u dijelu koji se odnosi na obezbjeđenje podrške zemljama u primjeni indikatora održivog razvoja i prevođenju globalne agende na nacionalni nivo, kao i relevantnih praksi zemalja članica UN-a.\nOrganizovanje ove konferencije je rezultat nedavno usvojene Agende za održivi razvoj do 2030. godine na Generalnoj skupštini UN-a u septembru ove godine u Njujorku, a u susret predstojećim procesima prevođenja globalne razvojne agende u nacionalne okvire, sa posebnim naglaskom na potrebe jačanja kapaciteta javnih institucija za proces monitoringa i evaluacije sprovođenja javnih politika.


Sa šumskom jagodom i dve sorte maline do sigurnog uspeha (SRB) – PoljoMagazin\nKljuč uspeha ujedno je model održivosti. Sertifikovane sadnice maline posaditi na 30 ari i u posao uključiti samo porodicu,\n„Kada se odlučite da podignete zasade voća, preporuka je da kupujete sertifikovane sadnice koje će vam osigurati kvalitet prinosa, ali i povraćaj koji možete iskoristiti putem subvencija. Sertifikovane sadnice imaju genetski potencijal i garantovano poreklo da su bezvirusne, da imaju najveći potencijal, da daju visoke prinose i krupne plodove, da su izuzetno zdrave i otporne, ali nisu imune na viruse i razne klimastske promene”, kaže Zoran Radovanović iz ivanjičkog sela Radaljevo koji godinama proizvodi i prodaje sadnice jagodastih vrsta voćaka, ali svakom voćaru savetuje da pre same kupovine sadnica, obezbedi tržište za ono što će proizvesti.\nRadovanovići su vlasnici porodične firme „Floriva” koja se bavi proizvodnjom sertifikovanih sadnica jagodastih vrsta voćaka.\nZoran i Nikola Radovanović\n„Proizvođač kada dođe kod nas, prvo se obavi razgovor sa njim, da čujemo šta je njegova ideja, kakvi su njihovi kapaciteti i realizacione i finansijske mogućnosti. Nije cilj samo prodati sadnice, već ih uputiti kako dalje. Savetujemo obaveznu analizu zemljišta kako bi od nas mogli dobiti naredne preporuke, barem u prvih godinu dana. Svaki proizvođač sms porukama bude obavešten šta treba da uradi u određenom periodu u njegovim zasadima. Na ovaj način, možemo osigurati visoke prinose i kvalitet, na obostrano zadovoljstvo, jer osim što smo postigli zajednički cilj, proizvođači mogu biti naši kooperanti i osigurati cenu i plasman. Stoga se moraju stalno edukovati, moraju učiti na svome imanju i iz sopstvenog iskustva”, kaže Radovanović za Agropres.\nPrilikom kupovine sertifikovanih sadnica maline, ribizle, aronije, ogrozda, godžija, borovnice, brusnice ili šumskih jagoda možete osigurati i plasman proizvoda, jer Radovanovići kao kooperanti otkupljuju voće i prerađuju u vina i slatko. Pored najzastupljenijeg vilameta, sve više kooperanata odlučuje se za proizvodnju žute maline.\n„Nije veliko tržište za žutu malinu, ali ipak postoji jedan deo tržišta, mi smo pre tri godine uvezli jednu sortu `yellow king`, koja se bere od pola leta do jeseni, imali smo do sada tri kooperanta i pokrenuli smo i proces prerade, što znači da tržištu možemo da ponudimo i sadnice, voćno vino i slatko od žute maline koje može da ide i u izvoz“, dodaje Radovanović. Za njega, ključ uspeha leži u odabiru tri kulture koje se smenjuju.\n„Proizvođači ne treba da se vežu za jednu kulturu već da naprave raznovrsnost. Moja preporuka je da se proizvođači opredele za proizvodnju tri kulture, a kao primer navodi jagodu, kao prvu kulturu, zatim malinu, sortu vilamet, i treću kulturu kupinu ili žutu malinu. Svaki poljoprivredni proizvođač treba da sagleda ne svoje želje, već mogućnosti, onoga što je model održivosti. Jedna četvoročlana porodica može da obradi do 30 ari maline sama, celokupan prihod ostaje u kući i taj model je uvek profitabilan. Takođe, stočarstvo je prateća grana voćarstva a značaj stajskog đubriva nije zanemarljiv u voćarstvu, što je još jedan korak do uspeha”, ističe Radovanović dodajući da se treba osloniti na sopstvene resurse, kroz edukaciju i primere uspešnog poljoprivrednika.\nPrema njegovim rečima potrebna je infrastruktura, a i da se mladi podrže kroz subvencije kako bi ostali na svojoj zemlji.\n„Subvencionisati pre svega poljoprivrednike u planinskim krajevima, u ruralnim sredinama gde je otežana poljoprivredna proizvodnja, ne dozvoliti da se u tim krajevima ugasi stočarstvo, već subvencijama održati da takva domaćinstva imaju podsticaje makar i tri grla imali, jer to je primer koji je Slovenija primenila i pokazalo se kao uspešan. To je ujedno način da se u ruralnim sredinama zadrže oni koji se bave poljoprivredom i ne dozvoliti da se domaćinstva u tim sredinama gase “, rekao je Radovanović.\nOko 500 hiljada sadnica razlučitih voćnih vrsta godišnje prodaju Radovanovići, a najviše maline. Problem malinarstva, po mišljenju najstarijeg, Nikole, jeste u lošem sadnom materijalu.\nDeo bogatog asortimana proizvoda porodice Radovanović\n„Najprodavanije su sadnice maline sorte vilamet, takvo je naše područje, idealna je zemlja za razvoj ove voćne kulture. Proizvođači ne obnavljaju dovoljno svoje malinjake novim sadnicama, mladi se ne edukuju, rade kao što su radili njihovi očevi. Najčešće su dede kupovale sadni materijal koji oni i dan danas koriste i nemaju prinose i kvalitet koji mogu da održe proizvodnju da bi ona bila profitabilna. Umesto da uberu 300 kilograma po aru, oni uberu jedva 100 do 150 kilograma i to je najveći problem sa malinom. Mladi moraju prepoznati šansu da iskoriste subvencije i povrate novac, da imaju kvalitetetan sadni materijal i da čim se upuste u ovu proizvodnju, već traže kupca. Mi omogućavamo našim kooperantima da proizvode žutu malinu, unapred im je osiguran plasman i cena, jer mi je prerađujemo u vino i slatko. Omladina mora da gleda unapred, da ne trči za količinom, da sadi hektare i da im drugi beru, neka rade onoliko koliko mogu sami da rade i da im novac ostaje u kući”, kaže Nikola Radovanović za Agropres.\nSirovine za preradu u vina i slatko Radovanovići su obezbedili zahvaljujući kooperantima koji su prilikom kupovine sadnica, već osigurali plasman svojih proizvoda. Od žute maline proizvode se vina, kao i od crne ribizle, a šumska jagoda prerađuje se u rakiju, u destileriji Radovanovića.\nMilica Vukašinović, tehnolog u fabrici „Floriva”\n„Od sirovina koje otkupljujemo od naših kooperanata proizvodimo voćna vina, mešavine meda i slatka kao i voćne rakije. Način proizvodnje, kada je u pitanju naša rakija od šumskih jagoda ne razlikuje se puno od proizvodnje rakije od drugog voća, osim u velikom broju šumskih plodova koji su neophodni za proizvodnju, a od semenki se trudimo da dobijemo boju. Imamo degustacioni centar u koji nam vrlo rado svraćaju stranci, ali i domaći turisti koji su oduševljeni rakijom od šumske jagode,” kaže Milica Vukašinović, tehnolog u fabrici „Floriva”.\nU porodičnoj proizvodnji učestvuje i najmlađi Radovanović, jedanaestogodišnji Miloš, učenik petog razreda koji od malih nogu ima svoj deo obaveza.\n„Sada sam u obavezama oko jagode koja se sadi u martu i stiže na berbu u maju mesecu. Pomažem oko zalivanja, ali najviše sam oko cveća i na projektu uzgajanja limuna. Moja porodica se bavila dugo proizvodnjom povrća, a nakon toga i cveća, od te proizvodnje su svi odustali osim bake i mene koji volimo cveće. Zajedno ga gajimo i radimo na projektu proizvodnje limuna i za pet godina planiram da budem najpoznatiji proizvođač ovog voća u zapadnoj Srbiji“, kaže Miloš za Agropres.\nNajmlađi Radovanović planira da uzgaja limun\n„Planiram da ostanem ovde, ali ću svakako ići na školovanje i obrazovati se u ovom poslu pa ću se vratiti ovde jer mislim da je to moja budućnost. Ponosan sam na celu moju porodicu i smatram da smo uspešni jer od onoga što radimo, zarađujemo, i možemo da živimo. Možemo da priuštimo letovanje, proslave rođendana i uzajamno se podržavamo i pomažemo i želim da ceo svoj život budem uz porodicu”, dodaje Miloš.\nInače, porodična firma Radovanovića, „Floriva” iz Ivanjice nastala je sa ciljem usavršavanja proizvodnje šumske jagode, sadnica jagodastog voća, organizovanja koopeartive, otkupa proizvoda, prerade istih i prodaje na domaćem i inostranom tržištu. Koristeći prirodne resurse ivanjičkog kraja, dobru intuiciju, stečeno iskustvo i najsavremenije tehnike u proizvodnji, uspeli su da proizvedu kvalitetne domaće proizvode, čak i jedinstvene kada je u pitanju šumska jagoda.


Nove visoke ocene za “Tikveš” vina od Roberta Parkera ,,Wine Advocate,, | Aktuelnosti vinoteke\nBeograd 30.03.2016 – U vinoteci ,,Podrum novi,, vinskim medijima predstavljena su vina koja su dobila visoke ocena ,,Wine Advocate,, Roberta Parkera. Enolog i vinski konsultant Filip Kambi koji radi na ovim vinima predstavio je pristup izrade vrhunskih vina svetskog kvaliteta.\nRobert Parker, jedan od najpoznatijih vinskih kritičara i jedan od najuticajnijih ličnosti u vinskom svetu i njegov „Wine Advocate“ objavio je nove visoke ocene za čak sedam vrhunskih vina iz vinarije “Tikveš“.\nKarakteristika ove procene je da je Parkerov tim ovoga puta dao ocene za Tikveš vina u kategorijama “mnogo dobra” i “izvanredna”. Na ovaj način još jednom je potvrđeno visoko mišljenje o vinima “Tikveš”, koje je počelo da se gradi pre pet godina kada je crveno vino “Bela vode” iz berbe 2010. godine dobilo 94 bodova i bilo prvo vino u regionu sa tako visokom ocenom.\n“Sa ovim ocenama Tikveš se izdvojio svojim kvalitetom se kao vodeća u regionu, jer nema drugih proizvođača iz ovih krajeva koji su dobili tako dobre rezultate za svoja vina. To jasno pokazuje kvalitet vina “Tikveš”, ali i potencijal zemlje porekla tih vina. Ovo je ogroman uspeh za ceo region, zato verujem da će doneti dobre rezultate, posebno u smislu povećanja prodaje na stranom tržištu”, rekao je svetski poznati enolog i vinski konsultant Filip Kambi, koji već šest godina radi na proizvodnji vrhunskih vina vinarije “Tikveš”.\n“Ponosni smo što se naša vrhunska vina kontinuirano nalaze na listi najboljih vina na svetu. Posebno nam je drago da smo dobili visoke ocene za vina proizvedena u poslednjih nekoliko godina, uključujući i 2014. godinu, kao izuzetno nepovoljnu vinsku godinu, što jasno pokazuje da “Tikveš” može i zna kako da neprekidno održava visok nivo proizvodnje kvalitetnih vina. Nadam se da će najnovije ocene ,,Wine Advocate,, dovesti do daljeg podizanja reputacije brenda, priznavanje od strane kupaca i potrošača u zemlji i inostranstvu i povećanja


Apartmani Premia :: Kopaonik apartmani :: Kopaonik smeštaj\nApartmani na Kopaoniku - Apartmani Premia\nBiće nam zadovoljstvo da Vas ugostimo na najlepšoj planini u Srbiji i u isto vreme ponudimo najbolji smeštaj u Konacima, u centru Kopaonika . U samom srcu ski centra, blizu restorana, barova, prodavnica, supermrketa, ATM-a, žičara i iznajmljivanja ski opreme... Samo 2 minuta hodom do ski centra i 50 m od najbliže ski staze Malo jezero, Premia Apartmani pružaju smeštaj sa mogućnošću ulaza skijama do objekta. Moderno opremljeni apartmani sadrže kuhinju sa svim elemetima, frižiderom, TV-om, kupatilom sa fenom. Pogodno je za smeštaj porodica, parova kao i solo avanturista.\nUkoliko želite, imate mogućnost da istražujete okolinu, skijate, vozite bicikl u neposrednoj blizini kao i da iznajmljujete opremu po povoljnijim uslovima. Skijašnica za odlaganje ski opreme je obezbeđena.\nKopaonik je planina primarno naklonjena zimskoj sezoni ali u isto vreme prelep tokom leta sa svim sadržajima kao što je bob na šinama, avantura park, paraglajding, jahanje konja, igrališta za decu, otvoreni bazeni.


Dan online - Regioni: Prva žena ambasadorka SFRJ - 2021-05-03\nRegioni U DOMU REVOLUCIJE U BARU ODRŽAN OMAŽ PARTIZANKI STANI TOMAŠEVIĆ ARNESEN\nSjećanje na revolucionarku, političkog komesara i prvu ženu ambasadorku u poratnoj Jugoslaviji Prva žena ambasadorka SFRJ\nBAR – U Domu revolucije u Baru, povodom 80 godina od početka antifašističke borbe u zemlji i stotinu godina od rođenja Stane Tomašević Arnesen, održan je omaž i odata počast hrabroj revolucionarki, političkoj komesarki i prvoj ženi ambasadorki u poratnoj Jugoslaviji. Predsjednik Opštine Dušan Raičević istakao je da je Stana Tomašević Arnesen bila jedna od prepoznatljivih ličnosti Drugog svjetskog rata, hrabra i odlučna.\n– Pamtimo je i po pričama njenih savremenika, koje pojedine ljude čine posebnim, a takvih priča o Stani ima napretek. Bar se ponosi činjenicom da je jedna takva partizanka rođena u našem gradu, i da Stana nikad nije zaboravila Bar. O tome svjedoče njene brojne posjete, a jedna nagrada u obrazovanju nosila je njeno ime – kazao je Raičević.\nDiplomata i donedavno ambasador Crne Gore u Vašingtonu Nebojša Kaluđerović kazao je da je Stana Tomašević nakon izbijanja ustanka u Crnoj Gori, jula 1941. godine, primljena u članstvo Komunističke partije Jugoslavije.\n– Stana Tomašević jedna je od prvih žena boraca koje su se nalazile na funkciji političkog komesara. Ona je u svemu nosila barjak, ostala zapamćena i kao prva žena ambasadorka u SFRJ, i to kao izuzetno uspješan i sjajan diplomata – naglasio je Kaluđerović.\nPredsjednik UBNOR-a Bar Đuro Marković naglasio je da je Stana bila simbol jugoslovenskog partizanskog antifašizma.\n– Nije bila srpska ambasadorka, niti srpska heroina. Bila je i ostala naše gore list, Crmničanka, Crnogorka i Jugoslovenka – kazao je Marković.\nStana Tomašević Arnesen umrla je 1983. godine u Beogradu.


Timošenko neće tražiti pomilovanje\nPonedjeljak, 02. maj/svibanj 2016, 07:54 CET\nBivša ukrajinska premijerka Julija Timošenko neće tražiti pomilovanje od predsednika Viktora Janukoviča, rekao je njen advokat Sergej Vlasenko.\n"Timošenkova je pogođena cinizmom Janukoviča u izjavama na tri državna televizijska kanala 24. februara", izjavio je Vlasenko.\n"Julija Timošenko neće podneti zahtev za pomilovanje jer nije počinila dela koja joj se pripisuju", rekao je njen advokat, prenosi Itar-Tas.\nVlasenko je podsetio da je Janukovič priznao da sud nije postupao u skladu sa demokratskim standardima.\nJanukovič je 24. februara rekao da je spreman da razmotri pomilovanje za Timošenkovu ako ona podnese zahtev, uzimajući u obzir novu verziju krivičnog zakona koji će uskoro biti usvojen.\nTimošenkova je 11. oktobra 2011. godine osuđena na sedam godina zatvora zbog, kako se navodi, prekoračenja ovlašćenja kojim je nanela štetu nacionalnim interesima zemlje.


UEFA danas razmatra prijem Kosova\nsreda, 16 septembar 2015 11:18\nGeneralni sekretar Evropske fudbalske unije potvrdio da će se na sastanku Izvršnog komiteta razmatrati i prijem Kosova u tu organizaciju\nĐani Infantino, generalni sekretar evropske "kuće fudbala" rekao je da je jedna od tački na ovonedeljnom sastanku Izvršnog komiteta razmatranje kandidature Kosova za prijem u UEFA.\n- "Na dnevnom redu je da razmotrimo kandidaturu Kosova", rekao je Infantino uoči sastanka Izvršnog komiteta UEFA, koji će u četvrtak biti održan na Malti.\nDa bi Kosovo bilo primljeno u Međunarodnu fudbalsku federaciju (FIFA) prvo mora da postane članica UEFA, a to bi moglo da se dogodi narednog marta, na godišnjem kongresu u Budimpešti.\nAko bude primljeno u UEFA, klubovi i reprezentacija Kosova će igrati u evropskim takmičenjima.\nPredsednik Fudbalskog saveza Kosova Fadilj Vokri pohvalio je "volju UEFA da reši problem".\nUz podršku FIFA Kosovo bi moglo da učestvuje u kvalifikacijama za Svetsko prvenstvo u Rusiji 2018. godine, koje počinju narednog septembra.\n- "Očekujemo da ćemo u martu postati punopravna članica Uefe, a onda i Fife i da ćemo 'uhvatiti' kvalifikacije za Svetsko prvenstvo", rekao je generalni sekretar Fudbalskog saveza Kosova Erol Salihu.\nUkupno 209 članica FIFA mogle bi da prime Kosovo na zasedanju u Meksiko sitiju sledećeg maja i Kosovo bi tako moglo da igra u jednoj od dve grupe evropskih kvalifikacija koje imaju po pet reprezentacija.\n- "Pošto u kvalifikacijama imamo dve grupe po pet ekipa, nadamo se da ćemo imati isti tretman kao i ostale reprezentacije", rekao je Salihu.\nFIFA je navela da "ne može da komentariše potencijalne scenarije".\nPredsednik FIFA Sep Blater rekao je u maju 2012. godine da bi kosovskim klubovima i reprezentaciji trebalo dozvoliti da igraju prijateljske utakmice, ali to je sprečio predsednik UEFA Mišel Platini, koji je rekao da je to "čisto politička odluka".\nFIFA je u januaru prošle godine dozvolila da reprezentacija Kosova igra prijateljske utakmice, osim sa ekipama sa teritorije bivše Jugoslavije. Na svojim utakmicama Kosovo ne sme da prikazuje svoje simbole, zastavu i grb, ali ni da intonira himnu.\nPrvu utakmicu reprezentacija Kosova igrala je u martu prošle godine protiv Haitija (0:0) u Kosovskoj Mitrovici.\n» Srbija u trećem rangu UEFA Lige nacija\nUz Srbiju u trećem rangu će igrati i timovi Mađarske, Rumunije, Škotske, Slovenije, Grčke, Albanije, Norveške, Crne Gore, Izraela, Bugarske, Finske, Kipra, Estonije i Litvanije.Kako se i očekivalo fudbalska reprezentacija Srbije će igrati...\n» Srbija u trećem rangu UEFA Lige nacija!\nUEFA je odobrila novi format takmičenja Ligu nacija koja će se prvi put igrati na jesen 2018. godineUmesto prijateljskih utakmica reprezentacija od septembra 2018. godine na teritoriji Evrope igraće se Liga nacija, takmičenje koje je osmislio...\n» FIFA i UEFA kažnjavaju FSS i Zvezdu\nFS Srbije i crveno-bele očekuju novčane kazne u rasponu od 50.000 do 100.000 švajcarskih franaka, dok će Zvezdi biti zaprećeno i igranjem jednog evropskog meča bez prisustva publike.Fudbalski savez Srbije i Crvena zvezda će biti drastično...\n» UEFA Liga šampiona: 11 srpskih fudbalera u grupnoj fazi\nPoslednji srpski igrač koji je trijumfovao u ovom takmičenju bio je Branislav Ivanović sa Čelzijem 2012. godine, mada nije igrao u finalnoj utakmici sa Bajernom. Ko će biti 62. prvak Evrope saznaćemo trećeg juna kada će na stadionu...\n» UEFA Liga Evrope: Braga slavi Nikolu Stojiljkovića! (VIDEO)\nPortugalski tim savladao slavni Fenerbahče sa 4:1 i eliminisao ga iz Lige Evrope.Novopečeni reprezentativac Srbije Nikola Stojiljković pokazao je večeras da poziv u nacionalni tim nije slučajnost, pošto je golom odveo Bragu u završnicu...\nImamo 506 gostiju na mreži


Sastanak sa preduzetnicima i pravnicima/ama - Romi - Obrazovanjem do posla\nSastanak sa preduzetnicima i pravnicima/ama\nOdržan je onlajn sastanak sa preduzetnicima i pravnicima/ama na temu „Izazovi sa kojima se suočavaju romski preduzetnici u toku vanrednog stanja“.\nPreduzetnici, sa kojima je ostvarena saradnja u okviru projekta „Pospešivanje zapošljivosti mladih Roma i Romkinja“, informisani su o Programu ekonomskih mera za smanjenje negativnih efekata prouzrokovanih pandemijom virusa COVID-19.\nPravnici/e, korisnici/e projekta „Pospešivanje zapošljivosti mladih Roma i Romkinja“, detaljno su objasnili četiri grupe ekonomskih mera, kao i njihove uslove korišćenja.\nMere poreske politike:\nOdlaganje plaćanja poreza na zarade i doprinose za privatni sektor, tokom trajanja vanrednog stanja, uz kasniju otplatu nastale obaveze u ratama sa početkom najranije od 2021. godine;\n● Odlaganje plaćanja akontacija poreza na dobit u drugom kvartalu ove godine;\n● Oslobađanje davalaca donacija od obaveze plaćanja PDV-a.\nDirektna pomoć privatnom sektoru:\nDirektna pomoć preduzetnicima koji se paušalno oporezuju i koji plaćaju porez na stvarni prihod, mikro, malim i srednjim preduzećima u privatnom sektoru – uplata pomoći u visini minimalne zarade za 900 hiljada zaposlenih;\nDirektna pomoć velikim preduzećima u privatnom sektoru uplata pomoći u visini 50% neto minimalne zarade za zaposlene kojima je rešenjem utvrđen prestanak rada (član 116 i 117 Zakona o radu).\nMere za očuvanje likvidnosti:\nProgram finansijske podrške privredi Fonda za razvoj za preduzetnike, mikro, mala i srednja preduzeća, poljoprivredna gazdinstva i zadruge – 200 miliona evra;\nGarantna šema za podršku privredi u uslovima Kovid-19 krize za kredite za održavanje likvidnosti i obrtnih sredstava za preduzetnike, mikro, mala i srednja preduzeća, poljoprivredna gazdinstva, a preko komercijalnih banaka.\nDirektna pomoć za građane – iznos od 100 evra za sve punoletne građane\nTokom vanrednog stanja umanjili broj zaposlenih za više od 10% (ne računajući zaposlene na određeno vreme kojima ugovor ističe tokom vanrednog stanja);\nTags: Preduzetnici, REF, Sastanak\nOnlajn konferencija „Predstavljanje mera aktivne politike zapošljavanja u Republici Srbiji „


Njemački ministar: Postoje oni koji žele BiH dovesti u pitanje, EU treba razgovarati o sankcijama\nNjemački ministar vanjskih poslova Heiko Maas poručio je da u Evropskoj uniji treba razgovarati o tome da li su sankcije mogućnost da se zaustave negativni politički tokovi u Bosni i Hercegovini.Ovo je izjavio prije današnje sjednice Vijeća za vanjske poslove Evropske unije. Smatra da je situacija na Zapadnom Balkanu najgora od završetka ratova iz 90-ih godina. Napomenuo je da postoje oni žele dovesti u pitanje Bosnu i Hercegovinu.\nOd ranije je poznato da je Njemačka među onim članicama Unije koje su pri stavu da je potrebno sankcionisati one koji su odgovorni za teško stanje u Bosni i Hercegovini. Tome se protive desničarski čelnici pojedinih država.\nVisoki predstavnik EU za vanjsku i sigurnosnu politiku Josep Borrell je nakon današnjeg susreta ministara vanjskih poslova istakao da podržavaju jedinstvenu i suverenu Bosnu i Hercegovinu te da će svaki pokušaj podjela biti spriječen.\n– Zabrinuti smo što s druge strane neki političari koriste ovu priliku za retoriku podjela. Moram ponoviti da mi podržavamo jedinstvenu i suverenu BiH, i pozivamo sve političare da sjednu za pregovarački stol – kazao je Borrell.


Održan protest ispred Ling Longa: "ZA VAZDUH, VODU I SLOBODU" - Politički.rs\nViše stotina građana, ekoloških aktivista i predstavnika političkih stranaka okupilo se danas ispred planirane fabrike guma Ling Long u Zrenjaninu, kako bi ukazali na kršenja zakona od strane Vlade Srbije i investitora, kao i na očekivano zagađenje koje će proizvesti ova fabrika.\nNa skupu su između ostalih bili predstavnici udruženja „Bitka za Košutnjak“, „Buđenje“, „Zaštitimo Jadar i Rađevinu“, kao i članovi pokreta Oslobođenje, Narodne stranke, Stranke slobode i pravde, Demokratske stranke, Dveri, lokalni odbornici Dosta je bilo i drugi.\nPrisutni su poručili da se ne radi o političkom skupu, već o skupu sa koga se traže „vazduh, voda i sloboda“.\n„Mi se već godinama borimo protiv projekta Rio Tinto i konačno smo ih naterali da nas čuju i da počnu da odgovaraju građanima. Morate vršiti pritisak i na Vladu Srbije i na kompaniju“, poručio je aktivista Momčilo Alimpić iz Loznice, koji je došao da podrži Zrenjanince.\nPristuni su više puta pozvani da fotografišu fabriku, aludirajući na ranije incidente, gde je obezbeđenje fabrike fizički intervenisalo kada su novinari pokušali da snime ili slikaju prostor Ling Longa.\nMlađan Đorđević, predsednik pokreta Oslobođenje, koji je i jedan od organizatora protesta, rekao je da je zadovoljan brojnošću protesta.\n„Raduje me što je došlo mnogo ljudi iz raznih delova Srbije. Slični problemi postoje i u Loznici, Majdanpeku, Boru, Smederevu i nigde se više neće trpeti. Ekologija nije samo lokalni problem“, istakao je on.\nĐorđević je dodao da će, ukoliko ova fabrika proradi, Zrenjaninci „izgubiti vazduh“.\n„Vučić nudi jeftina radna mesta u zamenu za vaš vazduh, vašu vodu i vaše plodne njive. Ne znam kako će se bez toga nastaviti život u ovom lepom gradu“, kaže predsednik pokreta Oslobođenje.\nNa protestu je pročitano i pismo koje su potpisali predstavnici udruženja, pokreta i stranaka koje su organizovale skup, a koje će biti predato ambasadi NR Kine. U pismu je iskazana zabrinutost zbog kršenja zakona Srbije i netransparentnosti celog projekta, a ukazano je i da bi fabrika morala da posluje unutar zakonskih procedura, kako bi se odnosi dva naroda i dve zemlje razvijali u prijateljskom duhu u budućnosti.\nTagged: EKOLOGIJA, LING LONG, POKRET OSLOBOĐENJE, PROTEST, ZRENJANIN


Bukvarević podržao zahtjev da se ide ka jednoj boračkoj organizaciji – Radio Feral\nFederalni ministar za pitanja boraca i invalida odbrambenooslobodilačkog rata Salko Bukvarević izašao je danas pred demobilisane borce koji protestuju pred zgradom Vlade Federacije BiH u Sarajevu od ponedjeljka.\nOkupljeni su taj potez tražili od prvog dana, a odbijali su da njihovi predstavnici uđu u zgradu na pregovore.\nMinistar Bukvarević je podržao zahtjev boraca da se ide ka jednoj boračkoj organizaciji i informirao ih da je u svih deset kantona završena javna rasprava o Nacrtu zakona o boračkim udruženjima od posebnog društvenog značaja te da će se sada pristupiti izraditi Prijedloga zakona koji će razmatrati Vlada FBiH i uputiti u parlamentarnu proceduru.\nNaglasio je da će se time značajno smanjiti broj postojećih udruženja i dobiti na reprezentativnosti.\nTakođer, rekao im je da je Vlada FBiH na jučerašnjoj sjednici u Mostaru dala saglasnost na sporazum Vlade i boračkih organizacija o očuvanju dostignutog obima finansijskih sredstava na poziciji resornog ministarstva.\nCilj postizanja sporazuma je da se na poziciji Ministarstva finansijska sredstva u narednih pet godina ne umanjuju, a da se sredstava, koje dođu kao ušteda na godišnjem nivou od šest do sedam miliona KM prve godine, preusmjere na poziciju transfer za rješavanje socijalno statusnih pitanja. Na prvom mjestu tu bi bili demobilisani borci koji imaju više do 60 godina i nemaju nikakavih drugih primanja.\nPonovio im je stav da ne može obećavati donošenje boračkog dodatka jer za to nema sredstava ni u Ministarstvu niti u budžetu Federacije.\nUime okupljenih boraca Ibrahim Hasanović je kazao da će ostati u Sarajevu i da ne mogu čekati parcijalno rješavanje problema.\nGrupa demobiliziranih boraca iz Tuzlanskog kantona u četvrtak prošle sedmice, u znak protesta, pješke je krenula u Sarajevo, gdje su im u ponedjeljak podršku pružili i demobilizirani borci iz drugih gradova.\nU srijedu su ispred zgrade Vlade FBiH postavili nekoliko šatora koje im je doniralo Udruženje maloljetnih boraca Armije RBiH – Novi Grad Sarajevo.\n← Organizovan zajednički iftar u Saračima (FOTO)\nPočela berba malina, očekuju se manje količine i veći kvalitet →\n27/12/2016 Mirza Musanovic\t0\n08/06/2017 Mirza Musanovic\t0\nZa dva školarca neophodna jedna prosječna plata


ELTEC PETROL unapređuje energetsku efikasnost javnih ustanova | Saopštenja za javnost\nseptembar 29, 2014 • 19:32\nU sredu 24. 9. 2014. održana je jednodnevna konferencija „ESCO – šansa za unapređenje energetske efikasnosti u javnim ustanovama“. Konferenciju je organizovala Evropska banka za obnovu i razvoj (EBRD), Ministarstvo rudarstva i energetike Republike Srbije i Privredna komora Srbije, uz podršku Stalne konferencije gradova i opština (SKGO) kao i Centralno evropskog foruma za razvoj (CEDEF). Jedan od učesnika ove konferencije bio je i ELTEC PETROL, jedna od vodećih regionalnih ESCO kompanija (Energy Service Company).\nUčesnici konferencije pored predstavnika vlade, bili su lokalni i međunarodni investitori kao i stručnjaci iz oblasti energetske efikasnosti. Razgovaralo se o uvođenju inovativnih pristupa u pružanju celovitih rešenja iz oblasti energetske efikasnosti, kao što su ugovor o energetskom učinku (EnPC), unapređenja u tenderskom procesu kao i jačanje učešća privatnih kompanija za energetske usluge (ESCOs). Ispred kompanije ELTEC PETROL govorio je Miha Valentinčič, direktor strateških aktivnosti Petrola d.d Ljubljana. Govornik na panelu bio je i Mitja Herak, direktor Opštinske uprave, Opština Kranj, slovenačke opštine koja je prva u saradnji sa ELTEC PETROL-om primenila celovita rešenja efikasne upotrebe energije u javnim ustanovama.\nELTEC PETROL već čitavu deceniju uspešno realizuje projekte ugovaranja energetskih usluga u oblasti efikasne potrošnje energije i obnovljivih izvora energije u javnom sektoru, uslužnom sektoru i industriji. Pruža celovita rešenja efikasne upotrebe energije pri planiranju, izgradnji, obnovi i upravljanju objektima sa ciljem održivog razvoja. ELTEC PETROL rešenja ekonomičnog planiranja izgradnje, rekonstrukcije i upravljanja proizvodnim izvorima, distribucije i potrošnje energije za grejanje i hlađenje i gasa nudi poslujući kroz četiri osnovna stuba: daljinska energetika, energetsko upravljanje objektima, efikasna rasveta i vodovodni sistem.


Veza izmedju kofeina i raka kože\nKonzumiranje kafe može da umanji rizik od karcinoma kože\nNajnovija studija koja je objavljena u časopisu Cancer Rasearch, pokazala je da povećanje u konzumiranju napitaka koji sadrže kofein može da umanji rizik od nastanka najčešćeg oblika karcinoma kože, bazocelularnog karcinom.\n"Naši podaci ukazuju na mogućnost da, što se više kofeina unosi u organizam, to je niži rizik od nastanka bazocelularnog karcinoma kože" rekao je Jiali Han, profesor na Harvardu.\n"Medjutim, samo na osnovu ovih podataka ne bih mogao da preporučim da se otpočne sa većim unoson kofeina odmah" dodao je. Takodje, u ovoj studiji je ispitano delovanje kofeina i na bolesti poput dijabetesa i Parkinsonove bolesti.\nBazlocelularni karcinom predstavlja najčešće dijagnostikovani oblik karcinoma kože u Americi i u zemljama zapadne Evrope, i iako je veoma spor u svom rastu, uzrok je veoma značajnog morbiditeta i ne tako niskog mortaliteta.\nOva studija je obuhvatila oko 112 000 ispitanika od kojih je preko 22 000 razvilo pomenuti oblik karcinoma tokom perioda posmatranja od 20 godina i uočena je obrnuta proporcija izmedju količine kafe koja je konzumirana i broja o oboljevanju od ovog karcinoma. Unos kofeina je razmatran kroz unošenje putem kafe, kole, čaja i čokolade.\n"Ovi rezultati zaista pokazuju da kofein može da smanji rizik od oboljevanja od bazocelularnog karcinoma" rekao je Han.\nU suprotnosti sa bazocelularnim karcinomom nije pronadjena slična asocijacija izmedju ostalih maligniteta kože, poput malignog melanoma i planocelularnog karcinoma kože.


Vlada CG izgubila poverenje parlamentarne vecine, šta sledi?\nTanjug 1. juna 2021. 09:06\nPODGORICA – Vlada Crne Gore je u krizi, kaže predsednik Građanske alijanse (GA) Boris Raonić, ali ne veruje da bi neko iz partija na vlasti mogao da pokrene pitanje vanrednih izbora jer, kako smatra, interesi parlamentarne većine veći su od međusobnih razlika.\n“Ovde je jedna istina, a to je da se vlada nalazi u jednoj ozbiljnoj krizi. Ne postoji ozbiljnija situacija za jednu vladu od one koju imamo danas, a to je da se najveći konstituent većine izjasni da nema poverenje u premijera države“, rekao je Raonić za podgoričku Novu M tv.\nLideri Demokratskog fronta juče su saopštili da vlada Zdravka Krivokapića nije ispunila očekivanja i da bi premijer trebalo sam da pokrene pitanje poverenja izvršnoj vlasti.\nPrema pisanju podgoričkih Vijesti, oni nisu rekli ko će pokrenuti pitanje poverenja vladi u parlamentu zbog nepotpisivanja Temeljnog ugovora sa Srpskom pravoslavnom crkvom (SPC), ali su ponovili da će dalje korake definisati nakon konsultacija unutar saveza “Za budućnost Crne Gore” i partnerima sa kojima imaju većinu u parlamentu.\nIz Demokratske Crne Gore su Vijestima rekli da još nisu dobili poziv na razgovore od DF-a, ali smatraju da pitanje poverenja vladi ne treba pokretati.\nIz GP URA i SNP-a nisu odgovorili na pitanja VijestI.\nLider Nove srpske demokratije Andrija Mandić izjavio je juče da premijer treba da odgovori na to da li može da vlada ako nema podršku parlamentarne većine.\n“Mi smo saopštili naš stav da zbog politike koju vodi, zbog neispunjenih obećanja koja su data Srpskoj pravoslavnoj crkvi, vlada nije ispunila očekivanje i oni nemaju naše poverenje. Sada je važno da čujemo šta kaže premijer”, rekao je Mandić.\nIz vlade takođe nisu odgovorili na pitanja Vijesti da li će premijer inicirati razgovor između čelnika vladajuće koalicije i da li će sam zatražiti glasanje o poverenju vladi, što je jedan od predloga DF-a.\nMandić je ranije ocenio da je odbijanjem da potpiše Temeljni ugovor sa SPC, premijer napravio težak skandal.\nLider Demokratske narodne partije Milan Knežević smatra da je razgovor čelnika vlađuće koalicije premijera liderima vladajuće koalicije neophodan.\nI lider PzP-a, članice vladajuće koalicije, Nebojša Medojević slaže se da je vlada izgubila poverenje većine.\nMedojević smatra da je premijer već trebalo da zatraži glasanje o poverenju vlade u parlamentu.\n„Nažalost, premijer pokazuje nedostatak elementarne političke odgovornosti i donosi odluke kao da je kralj, a mi svi ostali smo njegovi dvorjani koji treba da se dive njegovoj genijalnosti i da slepo slušaju njegove naredbe”, kazao je Medojević.\nSmatra da je ignorisanje parlamenta nedopustiva politička praksa i ponašanje premijera u parlamentarnim demokratijama i on predstavlja permanentni izvor kriza, ne samo vlade već i parlamenta.\n„Nakon obavljenih konsultacija DF će definisati svoj odnos prema ovoj neprihvatljivoj i veoma opasnoj praksi premijera”, rekao je Medojević.


BalkanMagazin :: Junajted grupa se pridružila inicijativi za smanjenje ugljen-dioksida\nponedeljak, 17. maj 2021 14:53\nJunajted grupa, holandska multinacionalna telekomunikaciona kompanija saopštila je danas da se pridružila inicijativi Naučno zasnovani ciljevi (SBTi), projektu koji ima za cilj da podstakne korporativne akcije koje se odnose na smanjenje emisija ugljen-dioksida u borbi protiv klimatskih promena. (Junajted Grupa se obavezala da će tokom naredna 24 meseca odrediti klimatske ciljeve kompanije i poslati ih na ocenu i odobrenje. Foto: Pixabay)\nHolandska multinacionalna kompanija Junajted grupa (United Group), prisutna u zemljama Balkana kao jedan od vodećih provajdera telekomunikacionih usluga i medija saopštila je da se pridružila redovima više od 1.000 vodećih svetskih kompanija koje su se obavezale da će preduzeti mere povodom klimatskih promena i smanjiti svoje emisije ugljen-dioksida.\n„Ovo je logičan korak na našem putu da imamo aktivniju ulogu u stvaranju održivog razvoja… Na ovaj način ćemo moći da podstaknemo promene na tržištima na kojima Grupa posluje“, navela je izvršna direktorka Junajted grupe Viktorija Boklag u saopštenju, objavljenom na sajtu kompanije.\nNavodi se takođe da se Junajted Grupa obavezala da će tokom naredna 24 meseca odrediti klimatske ciljeve kompanije i poslati ih na ocenu i odobrenje.\nKlimatske akcije kompanija se baziraju na naučnim metodama koje treba da ukažu kako i koliko brzo treba smanjivati emisije gasova kako bi se sprečili najgori efekti klimatskih promena. (Izvor: United Group)\nSBTi je globalna inicijativa koja pruža podršku kompanijama u definisanju ciljeva smanjenja štetnih gasova na osnovu najnovijih naučnih dostignuća i ciljeva definisanim Sporazumom o klimatskim promenama Ujedinjenih nacija potpisanim u Parizu 2016. godine, odnosno Pariskog sporazuma.\nNaučno zasnovani ciljevi treba da ukažu kompanijama kako i koliko brzo treba da smanje emisiju gasova kako bi sprečili najgore efekte klimatskih promena.\nInicijativa je projekat globalne saradnje između Svetskog instituta za resurse (WRI), Projekta za objavljivanje količine emisija ugljenika (CDP), Svetskog fonda za prirodu (WWF) i Globalnog dogovora Ujedinjenih nacija (UN Global Contract).


Obezbeđeno 470 miliona za poreze i doprinose u komunalnom preduzeću - GEM info\nObezbeđeno 470 miliona za poreze i doprinose u komunalnom preduzeću\n3. decembra 2021. 4. decembra 2021. Redakcija 0 Comments bojan sindjelic, Bojan Stević, JPKP lazarevac, Odbornici, skupština GO Lazarevac\nOdržana je 11. sednica Skupštine Gradske opštine Lazarevac na kojoj su odbornici razmatrali pet tačaka dnevnog reda, a većina se odnosila na rad i finansijsko stanje u Javnom preduzeću za komunalnu privredu „Lazarevac“. Odbornici su, između ostalog, usvojili zaključak da je neophodno nastaviti sa preduzimanjem svih potrebnih mera u cilju finansijske konsolidacije JPKP „Lazarevac“ i stvaranjem uslova za stabilno finansijsko poslovanje preduzeća. Gradska opština Lazarevać će sa komunalnim preduzećem zaključiti ugovor o subvenciji i to u iznosu od 94.100.100 dinara za otpremnine zaposlenima koji su se za to opredelili, odnosno u iznosu od 470 miliona dinara za plaćanje neizmirenih obaveza po osnovu poreza i doprinosa za zaposlene. Ovlašćuje se predsednik opštine da se Javnim preduzećem za komunalnu privredu Lazarevac zaključi ugovore o subvenciji iz druge tačke ovog zaključka.\nOdbornici Skupštine Gradske opštine Lazarevac razmatrali su i usvojili pet tačaka dnevnog reda, među kojima su najznačajnije one koje su se ticale Javnog preduzeća za komunalnu privredu „Lazarevac“. Tokom sednice usvojen je zaključak da je neophodno nastaviti sa preduzimanjem svih potrebnih mera u cilju finansijske konsolidacije JPKP „Lazarevac“ i stvaranjem uslova za stabilno finansijsko poslovanje preduzeća. Gradska opština Lazarevać će sa komunalnim preduzećem zaključiti ugovor o subvenciji i to u iznosu od 94.100.100 dinara za otpremnine zaposlenima koji su se za to opredelili, odnosno u iznosu od 470 miliona dinara za plaćanje neizmirenih obaveza po osnovu poreza i doprinosa za zaposlene. Ovlašćuje se predsednik opštine da sa Javnim preduzećem za komunalnu privredu Lazarevac zaključi ugovore o subvenciji iz druge tačke ovog zaključka.\nPredsednik opštine Lazarevac Bojan Stević izrazio je zadovoljstvo održanom sednicom i podsetio da je jedan od njegovih glavnih ciljeva, kada je stupio na čelo opštine, bio rešavanje problema u komunalnom preduzeću.\nPredsednik Skupštine Gradske opštine Lazarevac Bojan Sinđelić rekao je da je 11. sednica jedna od najvažnijih koja je održana u poslednjih nekoliko godina jer je rešen problem dugovanja lazarevačkog komunalnog preduzeća.\nDirektor javnog preduzeća za komunalnu privredu „Lazarevac“ Aleksandar Rakić rekao je da je verovao da će rukovodstvo opštine i ovog preduzeća uspeti da reši nagomilane probleme. Rakić se ovom prilikom zahvalio direktoru EPS-a Miloradu Grčiću i dodao da je glavni cilj bio da prilikom reorganizacije ovog javnog preduzeća niko od zaposlenih ne ostane bez radnog mesta.\nOdbornik stranke Zavetnici Aleksandar Dimitrijević čestitao je zaposlenima u komunalnom preduzeću rešavanje finansijskih problema i poručio da su upravo oni više decenija trpeli veliku nepravdu.\nOdbornici Skupštine Gradske opštine Lazarevac tokom 11. sednice usvojili su i predlog Programa čišćenja snega i leda tokom predstojeće zimske sezone i dali saglasnost na Program rada Turističke organizacije opštine Lazarevac za ovu godinu.\nShare the post "Obezbeđeno 470 miliona za poreze i doprinose u komunalnom preduzeću"\n← Reviju ratnog filma od 8. do 11. decembra\nNova pravila za odlazak žena u penziju →


Beogradski Aerodrom Nikola Tesla je u prethodnom periodu pretrpeo značajne izmene u cilju poboljšanja uslova i unapređenja sveobuhvatne usluge vazdušnog saobraća u Srbiji. Jedan od projekata koji je uveliko u toku jeste izgradnja zgrade kontrole letenja. Nakon 60 godina, beogradski aerodrom dobija novu zgradu kontrole letenja. Ovaj projekat predstavlja najbitniji i najveći u domenu modernizacije kontrole vazdušnog saobraćaja u Srbiji.\nIzuzetna nam je čast da je kompanija Savabien jedan od vitalnih delova ovog kapitalnog projekta, stoga ćemo u ovom kratkom tekstu prezentovati naš udeo u istom.\nRealizacija ovog projekta je dodeljena od strane SMATSA (Serbia and Montenegro Air Traffic Services Agency), domaćoj kompaniji Energroprojekt dok je za proizvodnju i dopremanje visoko kvalitetnog laminiranog/kaljenog izolacionog stakla zadužena domaća kompanija Savabien. Činjenica da je celokupna realizacija ovog projekta dodeljena domaćim kompanijama je izuzetno pohvalna i korisna za domaću privredu.\nVrednost projekta je procenjena na 12 miliona evra i obuhvata kulu visine 75m, sa propratnim zgradama u okviru kojih se nalazi najsavremenije opremljena kontrolna soba veličine 100m2.\nCelokupna površina ovog postrojenja je 7500m2, a Savabien stakla, korišćena na ovom projektu (tipovi i količine) su predstavljena u nastavku:\nSUNGUARD SN51 staklo (duplo izolovano laminirano 8.8.2mm):\nSa flot zvučnom izolacijom 4.4.2mm – 120,77m2\nSa flot zvučnom izolacijom 6.6.2mm – 1.199,84m2\nSa flot zvučnom izolacijom 8.8.2mm – 189,12m2\nSUNGARD SN51 staklo (kaljeno 10.10.2mm)\nSa HST testom 12mm – 133,16m2\nKaljeno/Parson staklo sa HST testom (10mm) – 725m2\nKaljeno/Parson staklo sa HST testom (12mm) – 76m2\nSva navedena stakla su proizvedena u pogonu koji se nalazi nadomak aerodroma u Surčinu. Ovaj proizvodni pogon je opremljen kompletno automatizovanom mehanizacijom kompanije Lisec, lidera u proizvodnji mašina za obradu stakla.\nPočetak radova na novoj zgradi kontrole letenja se desio u Februaru 2020.godine,a planirani rok za završetak radova je februar 2022.godine.\nUkoliko ste zainteresovani za kupovinu visokokvalitetnog izolacionog stakla, kontaktirajte nas.


Prijatan i uredan dom prioritet su svakog ko brine o higijeni. Međutim, prostorija koja zahteva najviše održavanja je svakako kupatilo. Sa funkcionalnim kupatilskim elementima, kvalitetnim materijalima od kojih su napravljeni i jednostavnim dizajnom lako čićenje kupatila je zagarantovano.\nOd Rimfree® wc šolja bez unutrašnje ivice koje sprečavaju taloženje prljavštine na nedostupnim mestima, pa sve do umivaonika koji su tako dizajnirani da sprečavaju nastanak kamenca, Geberit u svom asortimanu ima mnogo kupatilskih elemenata koji su osmišljeni da budu laki za čišćenje, a pored toga posebni delovi su lako odvojivi, funkcionalni i laki za održavanje.\nTuš kanali kompanije Geberit svakako spadaju u elemente koji se lako održavaju, ali pre toga treba istaći njihovu funkcionalnost i jednostavnost. Minimalizam je sve moderniji kada je u pitanju uređenje kupatila. Sve više se upotrebljavaju praktična rešenja koja zauzimaju manje mesta, a opet izgledaju elegantno i luksuzno. Geberit CleanLine tuš kanali postavljaju se u ravni poda što omogućava da deo za tuširanje prilagodite prostoru kojim raspolažete.\nTuš kanali veoma su praktični, ali da li ste se zapitali šta se ispod njih nalazi i kako sprečiti prljavštinu da se zadržava u odvodu?\nVažno je da ovaj kupatilski element bude napravljen od kvalitetnog materijala, ali i tako dizajniran da ga lako možete očistiti. CleanLine tuš kanali olakšavaju održavanje čistoće prostora za tuširanje. Otvorena površina odvoda sprečava taloženje nečistoća jer se jednostavno ispira. Voda lako dopire do ovog prostora i pod određenim mlazom čisti prljavštinu.\nNa sredini tuš kanala nalazi se maska koja se veoma jednostavno odvaja od konstrukcije radi ispiranja. Inovativna mrežica zadržava nečistoće koje ometaju rad odvodne cevi. Nakon odvajanja umetka, istresite mrežicu i isperite je. Potom je vratite na predviđeno mesto i čišćenje prostora za tuširanje je praktično završeno.\nGeberit tuš kanali, pored toga što se lako održavaju i obezbeđuju besprekornu čistoću prostora za tuširanje, lako se prilagođavaju svakoj vrsti kupatila. CleanLine tuš kanali mogu da se skrate prema dimenzijama vašeg kupatila i time se optimalno prilagođavaju prostoru za tuš. Pored toga, oni su veoma elegantnog dizajna, izrađeni od nerđajućeg čelika. CleanLine20, kao i CleanLine60 napravljeni su sa četkanim ili tamnim ivicama, dok CleanLine80 tuš kanal može biti u boji šampanjca, crnog hroma ili nerđajućeg čelika.\nKada su u pitanju odvodi koji se lako održavaju, Geberit ima još praktičnih rešenja poput zidnih i podnih odvoda. Oni su savršeni ukoliko želite da odvod zauzme manje mesta. Zidni odvodi lako se stapaju sa pločicama, dok podni svojim dimenzijama zauzimaju malo prostora sa istim kapacitetom oticanja kao kod velikih odvoda. Ove dve vrste odvoda takođe su veoma jednostavne za održavanje.\nUkoliko želite da uštedite prostor, a opet svom kupatilu obezbedite eleganciju i udobnost, onda su tuš kanali i Geberit odvodi pravi izbor za vas. Bez komplikovanog montiranja, sa lakim sistemom za održavanje, obezbediće vašem prostoru za tuširanje potrebnu čistoću i funkcionalnost.


SAD potvrdile da će do 30. januara zatražiti od Kanade da izruči direktorku kompanije Huawei\nVesti, 24.01.2019, 11:00 AM\nAmerički zvaničnici potvrdili su da nameravaju da od Kanade zvanično zatraže izručenje finansijske direktorke kompanije Huawei Meng Vanzhou, protiv koje je u SAD podignuta optužnica zbog kršenja sankicaja prema Iranu.\nMeng, koji je ćerka osnivača kompanije Rena Žengfeja, uhapšena je u Vankuveru 1. decembra prošle godine na zahtev Vašingtona.\nSaopštenje Ministarstva pravde potvrdilo je da SAD planiraju da u predviđenom roku od 60 dana podnesu formalni zahtev za izručenje, koji će isteći 30. januara.\n"Nastavićemo sa ekstradicijom okrivljene Meng Vanzhou i ispunićemo sve rokove utvrđene Ugovorom o izručenju SAD i Kanade", izjavio je portparol Ministarstva pravde SAD Mark Rejmondi. "Mi veoma cenimo kontinuiranu podršku Kanade našim zajedničkim naporima da sprovodimo vladavinu prava."\nOva vest će verovatno poremetiti kinesko-kanadske diplomatske odnose pošto Peking na ovo gleda kao na geopolitičku odluku, dok vlada Džastina Trudoa čvrsto stoji pri stavu da je reč o sprovođenju zakona.\nPeking je uzvratio hapšenjem dva državljanina Kanade koji su uhapšeni zbog sumnje da su umešani u špijuniranje.\nMeng je optužena da je učestvovala u zaveri čiji je bio cilj da se Huawei prevari američke banke i da tako prekrši sankcije protiv Irana. To je učinjeno tako što se tvrdilo da firma Skycom, koja je u vlasništvu Huaweija, nije povezana sa kineskom telekomunikacionom kompanijom.\nIako je Huawei više puta inisitirao na tvrdnji da ne predstavlja rizik za nacionalnu sigurnost, jedna po jedna vlada zabranjuju kompaniji Huawei učešće u izgradnji 5G mreža, prateći SAD koja već neko vreme vodi kampanju protiv kineske kompanije.\nVelika Britanija je jedna od malobrojnih zemalja iz koalicije Five Eyes koja je zauzela prilično liberalan stav o kineskoj kompaniji, mada bi se i u njenoj zvaničnoj politici mogla dogoditi promena. U novembru britanska vlada je podsetila provajdere 5G mreža da njihovi dobavljači opreme moraju proći bezbednosnu proveru.


Četiri tima iz Srbije u četvrtfinalu basket turnira u Beograd - IndeksOnline.rs\nNaslovna Sport Košarka Četiri tima iz Srbije u četvrtfinalu basket turnira u Beograd\nČetiri tima iz Srbije u četvrtfinalu basket turnira u Beograd\n“Vremenske prilike nam ne idu na ruku. Ukoliko bude bilo obilnih padavina, kako to najavljuje RHMZ, ceo program preselićemo u veliku halu beogradske Arene i za to dugujemo veliku zahvalnost direktoru najveće dvorane na Balkanu Goranu Grboviću, koji je imao razumevanja i pružio nam veliku podršku u organizaciji celog događaja. Ulaz za sve posetioce će biti slobodan, predviđen je bogat zabavni program, nastup popularne muzičke grupe THCR i koristim priliku da pozovem publiku da dođe i uživa u vrhnskom basketu. Posle Stefana Markovića koji se nama bio prvog dana, specijalni gosti u nedelju biće srpski reprezentativci Miroslav Raduljica i Nemanja Bjelica”, izjavio je Nikola Koprivica direktor beogradskog FIBA 3×3 basket čelindžera.\n“Utisci su zaista fenomenalni. Tribine su bile pune, a najzanimljiviji meč prvog dana bio je duel između Novog Sada i Beograda koji su posle velike borbe dobili Beograđani. Gledalište je bilo ispunjeno do poslednjeg mesta, atmosfera je bila fantastična i to je najbolji pokazatelj da beogradska publika i te kako voli 3×3 basket i da Beograd zaslužuje ovakav turnir. Nema sumnje da je organizacija FIBA čelindžera u našem glavnom gradu bila pun pogoda”, kazao je Koprivica.\nOvo je najbolje organizovan FIBA čelindžer do sada i slobodno mogu reći da je što se tiče organizacionog dela ovaj tunir u rangu sa masters turnirima. Sve čestitke Beogradu i našim domaćinima, koji su zaista uradili fantastičan posao”, konstatovao je Kotleba.\nNOVI PAZAR - Rukometaši Novog Pazara pobedili su večeras ekipu Dubočice 54 sa 35:32 (21:17), u utakmici 10. kola Arkus lige. Pred oko 600 gledalaca...\nTurska nije kupila S-400 da bi ga držala sa strane


Podsjetimo direktorica Direkcije za robne rezerve KS Jelena Pekić se pred Skupštinom Kantona Sarajevo pravdala da radi po Zakonu o robnim rezervama\nPolovinom marta prošle godine Direkcija za robne rezerve KS nabavku prehrambenih artikala- povrća, mliječnih proizvoda, začina i sardina vrijednu više od dva miliona KM proglasila je državnom tajnom. Podsjetimo tada je jedna od firmi koja je poslala ponudu za ovu nabavku optužila Direkciju za iskorištavanje pandemije za namještanje tendera i izbjegavanja primjene Zakona o javnim nabavkama, piše Žurnal.\nDa su predstavnici firme “Vinojug” opravdano negodovali potvrdio je i Izvještaj o finansijskoj reviziji Kantona Sarajevo za 2019. godinu Ureda za reviziju institucija FBiH. Revizori su utvrdili da se nabavke određenih roba proglašavaju državnom tajnom iako to nisu da bi se izbjegla primjena Zakona o javnim nabavkama.\nPodsjetimo direktorica Direkcije za robne rezerve KS Jelena Pekić se pred Skupštinom Kantona Sarajevo pravdala da radi po Zakonu o robnim rezervama, navodeći da su neophodne promjene Zakona da bi Direkcija poštovala Zakon o javnim nabavkama.\n“Sve dok Zakon o javnim nabavkama tretira termin državne tajne mi se jednostavno moramo toga pridržavati. Onog momenta kada se ili promijeni Zakon o javnim nabavkama ili se promijeni Zakon o robnim rezervama mi ćemo vrlo rado izaći na tendere po pitanju nabavki koje mi radimo”, kazala je između ostalog direktorica Pekić u maju prošle godine navodeći da bez obzira na medijska pisanja i anonimne prijave Uredu za borbu protiv korupcije „apsolutno nije bilo nikakvih zloupotreba u nabavkama Direkcije za robne rezerve KS.“\nDirektorica Pekić čak je najavila kažnjavanje onih koji su javnosti otkrili na koji način vrši nabavke za potrebe Direkcije.\nOd maja prošle pa do februara ove godine nije se mijenjao Zakon o javnim nabavkama BiH niti je izmijenjen Zakon o robnim rezervama KS. Bez obzira na to, u februaru ove godine, nabavka prehrambenih proizvoda za javne kuhinje, između ostalog i sardina, za direktoricu Pekić više nije državna tajna.\n„Direktorica Direkcije za robne rezerve Kantona Sarajevo donosi odluku o javnoj nabavci prehrambenih proizvoda za snadbjevanje javnih kuhinja putem otvorenog postupka“, navedeno je u Odluci.\nTender vrijedan 621.200 KM bez PDV-a raspisan je krajem februara ove godine. Već u martu vršena je izmjena tenderske dokumentacije. U maju stižu žalbe od strane dva ponuđača na odluke o dodjeli ugovora za ovaj tender. Čitav postupak je obustavljen da bi Ured za razmatranje žalbi polovinom juna poništio odluke o izboru najpovoljnijeg ponuđača i odluku o dodjeli ugovora za ovu nabavku.\nU Planu javnih nabavki Direkcije za 2021. godinu od ukupno 29 nabavki koje su naveli, 28 će provesti direktnim sporazumom. Znači direktorica Pekić direktno će izabrati firmu sa kojom će zaključiti ugovore. Jedina nabavka putem otvorenog postupka je upravo nabavka prehrambenih artikala za javne kuhinje. Vrijednost nabavki navedenih u Planu iznosi 773.754 KM dok će u 2021 godini Direkcija za nabavku robnih rezervi u 2021. godini izdvojiti ukupno 1.198.319 KM.\n#Direkcija za robne rezerve KS


Projekat je predstavio Goran Marinković, sekretar Sportskog saveza Grada Subotice - Drago mi je da mogu da vas upoznam sa novim sportskim programom pod nazivom SOFA, što je skraćenica od Studentske i omladinske fizičke aktivnosti, koja od ovog trenutka počinje sa radom u Subotici. Ovaj program je u naš grad došao zahvaljujući Sportskom Savezu Subotice koji je napravio ključni kontakt sa Ministarstvom Omladine i Sporta Republike Srbije, glavnog pokrovitelja programa. Možemo se pohvaliti da smo među prvim gradovima u Srbiji gde je pokrenut ovaj program pošto nas je Ministarstvo prepoznalo kao dobrog partnera, spremnog za saradnju koji će uspešno moći sprovoditi veoma inovativan program namenjen mladima. Radi se o besplatnom bavljenju sportskim aktivnostima kao što su treninzi u teretani, plivanje, trčanje, stoni tenis, ali i svi ostali vidovi fizičke aktivnosti koje će SOFA zajedno sa Sportskim Savezom Grada Subotice organizovati i omogućiti mladima dobre uslove za bavljenje sportom. Uz pomoć ovog projekta određen broj takmičara je već učestvovao na TRON rođendanskoj trci.\nSOFA Subotica uskoro i zvanično sa svojim aktivnostima počinje sa radom u našem gradu. Mladi koji žele da se besplatno bave sportskim aktivnostima potrebno je samo da se registruju na sajtu sofa.rs. Dobiće svoj ID broj sa kojim se mogu prijaviti i koristiti neke od ponuđenih termina za besplatno bavljenje sportskim aktivnostima, među kojima će biti trčanje, stoni tenis, plivanje, fudbal, basket i dr.


Linije 105 i 105l menjaju trasu zbog radova - www.lobi-info.rs\nNikola J. 16. februara 2017., 12:46 4.2k Views\nAutobusi na linijama 105 i 105l promeniće trasu u periodu od 17. do 28. februara. Razlog su radovi na sanaciji kolovoza u ulicama Prvog maja i Mihaja Emaneskua.\nRadove će izvoditi JKP „Beograd put“ na delu puta između ulica Lole Ribara i Beogradske u Ovči.\nLinije 105 i 105l biće preusmerene na sledeći način: Mihaja Emaneskua – Lole Ribara – Put za Železničku stanicu i terminus Ovča (Železnička stanica). Takođe privremeno će biti ukinuta stajališta „Bolja“, „Nicu Rade“, „Beogradska“ i „Žarka Zrenjanina“ u smeru ka gradu.\nNadamo se da će radovi biti obavljeni u roku i da će se saobraćaj normalizovati što je pre moguće.\nNaša sugrađanka pisala nam je povodom veoma oštećenog puta nedaleko od mesta gde će se vršiti rekonstrukcija. Ona i vozači GSP-a prijavili su problem nadležnima. Na slikama možete videti kako izgleda oštećeni kolovoz.\nNadamo se da će se ubrzo pristupiti saniranju i ovog dela puta.\nPrethodna objava Naš Renato dobio orden\nSledeća objava Drvo „plače“ u parkiću u Centru I u Borči


Jednofunkcijski Štampači - Prekoreda.rs\nNekoliko stvari su u ovom svetu neponovljive kao jednofunkcionalni monohromatski (crno-beli) laserski štampači. ("Laserska klasa" označava mašine zasnovane na LED array-u koje rade slično, ali stvarno ne sadrže nikakve laserske elemente.) I pored toga, ovo su mašine idealan izbor za mnoge poslovne prodavnice guma, doktorske kancelarije, kancelarije za nekretnine i sl.. Sve što rade je štampanje, a to je sve što se očekuje od njih.\nOni štampaju relativno brzo, sa pristojnim kvalitetom i isporučuju nisku cenu po stranici (CPP) u potrošnom materijalu, u ovom slučaju, toneru. Što više štampate, to postaje važnije poslednja stvar. Ako, na primer, štampate samo nekoliko stotina otisaka mesečno, čini se manje važnim u poređenju sa štampanjem hiljada stranica svakog meseca. Razlika - koliko još jedna mašina košta više od druge za korištenje - često može biti stotine, čak i hiljade dolara tokom vremena.


Srednjoškolcima omogućeno da preduzetnička znanja sertifikuju Pasošem preduzetničkih veština : Inkluzija\nSrednjoškolcima omogućeno da preduzetnička znanja sertifikuju Pasošem preduzetničkih veština\nUz podršku Tima za socijalno uključivanje i smanjenje siromaštva, ove godine je organizacija Dostignuća mladih u Srbiji omogućila srednjoškolcima da svoja preduzetnička znanja i veštine sertifikuju. U pitanju je novina, kako u Evropi tako i kod nas, namenjena onim đacima koji učestvuju u programu Učenička kompanija. Radi se o Pasošu preduzetničkih veština (Entrepreneurial Skills Pass) koji predstavlja novi međunarodni način sticanja kvalifikacija i dobijanja sertifikata, i služi kao potvrda da su učenici (uzrasta od 15 do 19 godina) usvojili neophodno znanje, veštine i kompetencije potrebne za zaposlenje ili samozaposlenje.\nUčenici koji dobiju Pasoš preduzetničkih veština (skraćeno: PPV) imaju brojne prednosti nad ostalim mladim ljudima u nastavku svog školovanja, pri ulasku u poslovni svet ili započinjanju sopstvenog biznisa. Da bi se olakšalo povezivanje između učenika koji poseduju PPV sertifikat i organizacija koje nude dalje mogućnosti, koriste se dve onlajn društvene platforme: LinkedIn i Drop’pin. Na ovim platformama, učenicima je omogućeno da dodaju PPV sertifikat svojim profilima i na taj način ga iskoriste na najbolji način.\nPre polaganja ispita za dobijanje PPV, učenici popunjavaju upitnik za samoprocenu i to u dva navrata: na početku i na kraju učešća u programu Učenička kompanija.\nDo sada je prvi korak ka dobijanju ovog sertifikata načinilo 234 učenika iz 40 srednjih škola iz cele Srbije. Svi oni su prvi upitnik popunili u okviru jednog od četiri regionalna takmičenja učeničkih kompanija održanih u martu ove godine u Nišu, Beogradu, Novom Sadu i Kragujevcu. U maju će ovi učenici imati priliku da popune i drugi upitnik za samoprocenu, a u junu ih očekuje i finalni ispit za dobijanje Pasoša.\nViše od 600 nastavnika iz 200 srednjih škola je početkom godine upoznato sa ovim načinom sertifikacije polaznika programa Učenička kompanija pa se očekuje da će u sledećoj školskoj godini broj učenika biti višestruko povećan.


Trebinje: Gradonačelnik obišao novoizgrađeno igralište u naselju Tini - Glas Srpske\nTREBINjE - Gradonačelnik Trebinja Mirko Ćurić obišao je danas novoizgrađeno igralište u naselju Tini, jedno od najuređenijih igrališta u gradu, objavljeno je na sajtu Gradske uprave.\nĆurić je istakao da je dječije igralište potpuno novo, dok je postojeći stadion djelimično saniran.\n"Najvažnije je da ova djeca sada imaju gdje da se igraju i to je bio cilj svih nas", rekao je Ćurić, navodeći da je, osim dječijeg mobilijara, postavljen i savremeni sistem zalijevanja, te izgrađene dvije česme i postavljena javna rasvjeta.\nOn je istakao da će Grad nastaviti sa ulaganjima u izgradnju i rekonstrukciju igrališta, te kao naredne projekte naveo rekonstrukciju školskog stadiona u Policama, izgradnju igrališta u Zasadu i Hrupjelima.\n"Već smo završili igrališta u Mokrim Dolovima, Gorici, Gučini. Očekujemo i jedinstven stav mještana Ložione za igralište u tom naselju kako bi i djeca iz tog dijela grada dobila svoj kutak za igru", naveo je Ćurić.\nOn je naglasio da je situacija sa virusom korona usporila sve predviđene aktivnosti, posebno kapitalne projekte, zbog čega je sve građane zamolio za razumijevanje za realizaciju različitih projekata.\nPredsjednik Mjesne zajednice Tini Dražen Vujović rekao je da je izgradnja igrališta bi jedan od prioriteta u ovom naselju, zbog čega je izrazio zahvalnost gradonačelniku i Gradskoj upravi što je i u vremenu krize završila ovaj projekat.\n"Znamo mi da nije lako završiti projekte, jer prošle godine nije radio `Plat` pa je bilo manje novca u budžetu, a da je ove godine virus korona značajno smanjio planirane prihode. Imamo razumijevanja za realizaciju budućih projekata", naveo je Vujović.\nOn je rekao i da je gradonačelnika upoznao o još dva projekta koja su vrlo važna za ovu mjesnu zajednicu, a koja treba da se realizuju nakon što se poboljša ekonomska situacija.\n"Prvi je nastavak izgradnje trotoara u Kolubarskoj ulici sa pratećim parkingom, a drugi je postavljanje javne rasvjete u novoizgrađenom dijelu ove ulice koja se spaja sa istočnom obilaznicom prema Policama i Gučini", istakao je Vujović.


Razmotriti ponovno određivanje pritvora oslobođenim ratnim zločincima\nNaslovnica NAJNOVIJE Nacija Razmotriti ponovno određivanje pritvora oslobođenim ratnim zločincima\nSrebrenica – Komitet ministara Vijeća Evrope (EU) razmatrao je na posljednjoj sjednici implementaciju presude Evropskog suda za ljudska prava (ECHR) u Strasbourgu iz jula ove godine u slučaju “Maktouf i Damjanović protiv BiH”, u kojoj navodi da Sud Bosne i Hercegovine nije trebao retroaktivno primijeniti Krivični zakon iz 2003. godine u dva predmeta ratnih zločina, javlja Anadolija.\nU međuvremenu Apelaciono odjeljenje Suda BiH je 5. decembra, također, odbilo kao neosnovane prijedloge Tužilaštva BiH za ponovno određivanje pritvora osuđenicima za ratne zločine kojima je prošlog mjeseca obustavljeno izvršenje zatvorskih kazni kao posljedica primjene presude Evropskog suda za ljudska prava u predmetu “Maktouf i Damjanović protiv BiH”.\n”Podsjetili su u tom smislu da je Evropski sud utvrdio da njegov zadatak nije da ”in abstracto” razmatra da li je retroaktivna primjena zakona iz 2003. godine u predmetima ratnih zločina ”sama po sebi” protivna članu 7. Konvencije (Evropska konvencija za zaštitu ljudskih prava i osnovnih sloboda, op. a.). Ovo pitanje se mora ocijeniti od slučaja do slučaja, uzimajući u obzir konkretne okolnosti svakog predmeta, a posebno, da li su domaći sudovi primijenili zakon čije su odredbe najpovoljnije za optuženog“ (§65. presude)”, ističe se u dokumentu koji je objavljen na web-stranici Vijeća Evrope.\nKomitet ministara naglašava dalje da je za izvršenje ove presude Evropskog suda, a u sklopu općih mjera, ”potrebno da domaći sudovi prilikom rješavanja po žalbama o kršenju člana 7. Konvencije, ocijene u konkretnim okolnostima svakog predmeta, uključujući i one u pogledu težine počinjenih krivičnih djela, koji zakon je najpovoljniji za optuženog”.\n”Vlasti BiH se pozivaju da Komitetu dostave dodatne informacije o tome kako se primjenjuju ovi principi nakon izmjene prakse Ustavnog suda u cilju primjene predmetne presude. Posebno se očekuju informacije u pogledu obima preispitivanja koje treba izvršiti Sud BiH, te u vezi s pitanjem pritvora do donošenja nove odluke (to jeste osiguranje adekvatne zaštite od koluzijske opasnosti, opasnosti od bjekstva, činjenja drugih krivičnih djela, narušavanja javnog reda itd.)”, naglašeno je.


Han: U EU raste spremnost da se ubrza proces proširenja – NovostiDana.rs\nHan: U EU raste spremnost da se ubrza proces proširenja\nEvropski komesar za proširenje Johanes Han ocenio je da će sledeća godina biti dobra za proces evropskih integracija na Zapadnom Balkanu pošto je i u EU porasla spremnost da se taj proces ubrza.\n„U zemljama članicama Evropske unije sada postoji veća spremnost da se pozabave proširenjem. Naime prevladala je spoznaja da je Balkan miran i da je za to presudna evropska perspektiva. Kada sam stupio na dužnost, postojao je pogrešan utisak da je proces proširenja mrtav“, rekao je Han u intervjuu za austriji dnevnik Viner cajtung (Wiener Zeitung).\nHan je rekao da u mandatu ove Evropske komisije nije bilo pristupanja novih članica, ali je ocenio da je na Zapadnom Balkanu u brojnim zemljama vidjen napredak koji je pomogla i EU.\n„Na primeru Bivše jugoslovenske republike Makedonije, koja se uz našu pomoć izvukla iz teške ustavne krize, postaje jasno kako su uz angažman EU promene moguće“, rekao je Han.\n„Na Evropljane, medjutim, ne treba gledati kao na bankomat, već je reč o živm evropskim vrednostima. Za to i na Balkanu postoje primeri: U zbegličkoj krizi 215. godine pogodjene zemlje su demonstrirale ponašanje koje je bilo primer čak i za članice EU. Bile su do u kraja angažovane da situaciju prebrode u duhu solidarnosti“, rekao je Han.\nHan je ocenio da je za zemlje Zapadnog Balkana važno da ekonomski napreduju kako bi ljudi stekli uverenje da postoji perspektiva, a da zemlje EU, sa druge strane, treba da shvate da nova zemlja članica ne predstavlja teret, već bogatstvo.\n„Bez ekonomske perspektive neće biti napretka ni u oblasti pravne države. Jedan problem regiona još uvek je korupcija, i na lokalnom nivou i u svakodnevici. To je jedna slabost sistema koja plaši i strane investitore. Oni sigurno neće ulagati u zemlju u u kojoj ne postoji pravna sigurnost i pravna država“, rekao je Han.\nHan je rekao da je protivnik takozvane EU u „više brzina“, ocenivši da unija, ako želi da nastupa jedinstveno u svetu, mora da uloži sve napore da siromašnije članice dostignu stale.\n„Zato sam protiv Evrope u više brzina. Bio bi to početak kraja“, rekao je Han.


Ćosić: Želimo navijače obradovati jednom, a po mogućnosti objema titulama - Klix.ba\n"Osvajanjem jesenje titule možemo biti zadovoljni, isto tako prezimit ćemo u Kupu i sigurno da nam ambicije ostaju visoke. S obzirom na to da imamo takvu poziciju nadamo se najboljem na kraju. Što se tiče prvog dijela mislim da najveća zasluga pripada igračima, nakon toga stručnom štabu i cjelom klubu. Mislim da svi u potpunosti mogu biti zadovoljni", kazao je Ćosić.\n"Iskreno, još ništa nije bilo konkretno. Sigurno da radimo na tome, prvenstveno je cilj, nas u stručnom štabu i ljudi koji rade na tom planu, da zadržimo postojeći igrački kadar, okosnicu kluba, odnosno sadašnju ekipu. Za dovođenje eventualnih pojačanja možda bi prioritet bio dva igrača, po jedan u zadnjoj i veznoj liniji. To bi u ovom trenutku bilo dovoljno, ukoliko niko od sadašnjih igrača ne napusti klub", kazao je Ćosić.\n"Prvi dio priprema je planiran u Sarajevu u trajanju od nekih sedam do osam dana. Poslije toga vjerovatno idemo u Ljubuški, a nakog toga drugi dio priprema još nismo definisali. Zvanično još ništa konkretno nismo dogovorili protiv kojih protivnika ćemo igrati kontrolne utakmice jer jednostavno ne znamo koje će ekipe biti u tom dijelu priprema. Moguće je da u Ljubuškom odigramo jednu utakmicu, a za početak još nismo odredili i kontaktirali protivnika", naglasio je Ćosić.\n"Najveća poruka nama u stručnom štabu i igračima je da smo uradili puno posla, ali to u suštini ne mora da znači da smo išta uradili, ako jesenju titulu ne ovjerimo konačnom titulom. Naše ambicije ostaju jako velike, i u prvenstvu i u Kupu očekujemo sve najbolje. Mi ćemo sve uraditi da navijače obradujemo s jednom, a po mogućnosti s obe titule", kazao je Ćosić.\n"Što se tiče ostalih mislim da, ukoliko mi budemo na dobrom nivou, apsolutno neće imati nikakve šanse da nas stignu, a naravno da ćemo se potruditi da i Zrinjski ne dođe u poziciju da nas ugrozi na prvom mjestu. U nastavku sezone želimo da igramo približno kao što smo odigrali u jesenjem dijelu", zaključio je Ćosić.\nFK Sarajevo Dženis Ćosić


Brzina adut Napretka - Sportske.net\nBrzina adut Napretka\nPrvi utisci novog trenera kruševačkog Napretka Milana Lešnjaka posle devet dana rada sa novom ekipom jesu da na raspolaganju ima dosta brzih igrača, što će pokušati da na pravi način iskoristi sledeće sezone.\nEkspedicija Napretka od subote se nalazi na Zlatiboru u okviru priprema za predstojeću Jelen Superligu, a kad su u pitanju uslovi za rad Kruševljani nemaju nikakvih primedbi.\n''Ponovo smo ovde, jer su uslovi odlični. Zahvaljujemo se Josipu Ristanoviću, upravniku Studentskog odmarališta i ljudima iz Kulturno-sportskog centra Čajetina na izvrsnoj usluzi i idealno pripremljenom terenu'', rekao je sportski direktor Vladimir Matijašević.\nNovi šef stručnog štaba Milan Lešnjak ukupno devet dana radi sa ekipom i već je uočio potencijal kojim raspolaže.\n''Igrači su vredni i disciplinovani i imaju zavidan potencijal. Imamo dosta brzih igrača, a to je veliki plus u današnjem fudbalu. Igraćemo brz, agresivan i disciplinovan fudbal'', najavljuje Lešnjak.\nZa sredu je zakazana i prva provera, u kojoj će Kruševljanima rival biti ekipa Poleta iz Rasne.\nTim iz malog mesta u okolini Požege u protekloj sezoni bio je šampion zlatiborske Okružne lige, ispred Polimlja i Crnokose, koju je Napredak savladao sa 6:0 tokom prošlogodišnjih priprema na Zlatiboru. Meč počinje u sredu u 18 časova.


Iran: Trenutno ćemo odgovoriti na potez protiv nas u IAEA\nTanjug 3. juna 2022. 14:55\nTEHERAN – Iran je danas saopštio da će trenutno odgovoriti na bilo koji potez SAD i evropskih zemalja protiv njega u okviru Međunarodne agencije za atomsku energiju (IAEA), javili su iranski državni mediji.\n„Svaka politička akcija Sjedinjenih Američkih Država i tri evropske zemlje u agenciji (IAEA) će nesumnjivo biti dočekana srazmernim, efikasnim i trenutnim odgovorom Irana“, rekao je iranski ministar spoljnih poslova Hosein Amirabdolahian, izvestili su iranski državni mediji, preneo je Rojters.\nAmirabdolahian je, takođe, rekao da je poseta generalnog direktora IAEA Izraelu, najvećem neprijatelju Irana, u sukobu sa nepristrasnošću agencije, preneli su mediji.\nIran, koji ističe da nuklearni program razvija isključivo u miroljubive svrhe, nedavno je optužio IAEA da je objavila nepravedan izveštaj o istrazi o nuklearnim aktivnostima Teherana, prenosi Rojters.\nUjedinjene nacije saopštile su u ponedeljak da Iran nije dao verodostojan odgovor na dugogodišnja pitanja o poreklu čestica uranijuma pronađenih na tri neprijavljena mesta.


Održana prva dm Ženska trka na Adi ciganliji OLIVERA JEVTIĆ POBEDNICA – Plodna Zemlja\nVišestruka učesnica Olimpijskih igara i aktuelna rekorderka Srbije na 5000 m, 10000m, polumaratonu i maratonu, vratila se na događaj gde je već pet puta ranije pobeđivala. Kako je ponovo trčati pred Beograđanima pitali smo Oliveru neposredno nakon pobede.\n„Fenomenalno, oduševljena sam, vratila sam se u svoju mladost kao kada sam osvajala rekorde pre 20 godina. Nalazim se u fazi priprema za buduće značajne nastupe i u ovom trenutku rezultat na ovoj distanci od 7.7km je dobar početak“ izjavila je Olivera, koja je i rekorderka staze oko jezera na Adi ciganliji.\n„Velika nam je čast da budemo deo jednog ovakvog događaja, namenjenog pripadnicama lepšeg pola. One imaju neverovatnu snagu, pokretači su mnogih promena i ovo je samo jedan od načina da im pokažemo da će u nama uvek imati oslonac. Posebno nam je važno što kroz ovaj događaj pružamo sveobuhvatnu podršku promociji zdravih životnih navika“, rekla je Svetlana Jovanović Mitić, marketing menadžerka kompanije dm drogerie markt.\n„Veliko mi je zadovoljstvo što najlepša trka, održana posle godinu dana pauze zbog pandemije. Poslali smo danas poruku o značaju fizičke aktivnosti, ali i značaju zaštite životne sredine pošto je trka “EKO frendli” i to sa najlepšeg mogućeg mesta, prirodnog ambijenta Ade ciganlije“ zaključio je Dejan Nikolić, direktor Beogradskog maratona.\nTagovidm Drogerije dm Ženska trka Olivera Jevtić\nČIKAŠKA BERZA Setva kukuruza u SAD kasni, rezultat više cene kukuruza i soje pre 8 meseci\nIZVEŠTAJ SA PRODUKTNE BERZE od 16. do 20. maja KUKURUZ I SOJA pojetinili, PŠENICA dalji rast cene pre 8 meseci


Tramp jasan: prioritet je spašavanje života - Američki izbori\nPoslednjih dana svedoci smo očigledne promene u odnosu Donalda Trampa prema epidemiji koronavirusa. Ukoliko je do sada postojala dilema oko prioriteta, sada je više nema: prioritet je prvo pobediti virus, a onda ponovo otvoriti i oživeti ekonomiju. Ovakva promena dolazi nakon brifinga u Beloj kući u nedelju i u ponedeljak u kojima je Tramp govorio o mogućem produžetku epidemije. Naime, naveo je da će u utorak dati nove smernice vezane za mere društvenog distanciranja, kao i da aktuelne mere umesto do Vaskrsa, ostaju najmanje do 30. aprila.\nOvo se može posmatrati kao značajna promena u Trampovom gledanju na situaciju sa koronavirusom. U prethodnim nedeljama, Trmp je često govorio o oporavku ekonomije, o tome da želi da se zemlja što pre ponovo otvori, da se ljudi što pre vrate svojim uobičajenim aktivnostima i, što je najvažnije, da se vrate na posao. Tokom prošle nedelje je govorio o tome kako bi bilo sjajno da za Vaskrs (12. aprila u SAD) crkve budu pune i kako bi do tada sve moglo da se vrati u normalu. Pa ipak, delovalo je da takav plan nema podršku od strane medicinskih savetnika u timu za borbu protiv virusa.\nSada se čini da se retorika menja i da su Tramp i lekari u timu na istim talasnim dužinama. U nedelju je Tramp govorio o tome da ne sme da se proglasi pobeda pre nego što bude izvojevana, a u ponedeljak je još jasnije istakao da je glavno u ovom trenutku spasiti što više života, a da će se ekonomija oporaviti ubrzo nakon što epidemija prođe. Ovakva promena je možda izazvana i skorašnjim usvajanjem paketa ekonomske pomoći koji je konačno primirio i poboljšao situaciju na berzama i, čini se, smanjio zabrinutost oko mogućeg ekonomskog kolapsa. Ipak, Tramp je ponovo istakao da smatra da se može desiti da zbog ekonomske nesigurnosti dođe do velikog broja samoubistava i porasta broja zavisnika od droge.\nTakođe, upitan o tome šta misli o tome što je guverner Virdžinije proširio trajanje mera za ostajanje kod kuće i na jun, Tramp je rekao da guverneri mogu da rade gotovo šta žele po tom pitanju. Dodao je i da razmišlja o tome da se od svih Amerikanaca zatraži da ostanu kod kuće, bez obzira na broj slučajeva u njihovoj saveznoj državi, ali je ipak rekao da tako nešto nije verovatno u ovom trenutku.\nSve u svemu, Tramp i lekari se konačno u potpunosti slažu, a čini se da je predsednik uspeo da pronađe način da o epidemiji govori u svom stilu. Često spominje to da se SAD i čitav svet suočavaju sa nečim različitim od svega što je bilo do sada, o tome da bi bilo mnogo više žrtava da nisu preduzete mere koje su preduzete, da testiraju više ljudi nego ijedna druga zemlja (iako su Južna Koreja i Italija uradile više po glavi stanovnika), da će se ekonomija vratiti kada epidemija prođe i to da će biti bolja nego ikada ranije, kao što je bila i pre krize itd. Zahvaljujući svemu ovome možemo očekivati da će u narednom periodu mere biti definitivno pojačane. U SAD je do sada zabeleženo više od 164.000 obolelih i oko 3.150 umrlih, a vrhunac epidemije tek predstoji.\nPreliminarni izbori u borbi sa virusom korona\nIzbori u Viskonsinu: sudovi odlučili u korist republikanaca


Konsolidovani fiskalni suficit BiH 672 miliona KM – FinConf News\nKonsolidovani fiskalni suficit u 2019. godini, na nivou cijele BiH, iznosi 672 miliona KM, odnosno oko 1,9% bruto domaćeg proizvoda (BDP), pokazuju redovni godišnji statistički podaci o vladinim finansijama koje je objavila Centralna banka Bosne i Hercegovine (CBBiH), a obuhvataju budžete na svim nivoima vlasti, sve vanbudžetske fondove u BiH i direkcije za ceste.\nU odnosu na 2018. godinu fiskalni suficit je smanjen za 65 miliona KM, ali je fiskalna pozicija i dalje bila vrlo stabilna i odražavala je dobro upravljanje javnim finansijama. Tekući rashodi u 2019. godini iznosili su oko 13,3 milijarde KM i rasli su po godišnjoj stopi od 4,7%, što je praćeno porastom konsolidovanih tekućih prihoda po sličnoj godišnjoj stopi od 4,4% koji su u 2019. godini iznosili 15,0 milijardi KM. Od ukupnih rashoda, najveći udio od 39% odnosi se na socijalna davanja, zatim na plate zaposlenih 28%, a potom na nabavku roba i usluga 19%. Ukupna kamatna plaćanja iznosila su 241 milion KM i praktično su ostala na istom nivou kao u 2018. godini. Tekući rashodi ne uključuju rashode koji se odnose na projekte finansirane stranim donacijama.\nU sferi javnih investicija zabilježeno je značajno povećanje od 13% u odnosu na 2018. godinu, i one su dostigle iznos od milijardu KM, što je najviši iznos u posljednjih pet godina.\nCBBiH u sklopu svojih statističkih aktivnosti i kroz saradnju sa više od 50 izvještajnih jedinica na svim nivoima vlasti, proizvodi statistiku usklađenu sa standardima Međunarodnog monetarnog fonda (MMF) o konsolidovanim vladinim finansijama u BiH. Ovi izvještaji dostavljaju se međunarodnim institucijama koje ih koriste za ocjenu ukupne fiskalne pozicije zemlje. Uz to, odnedavno se uvodi slična statistika bazirana na EU standardima (ESA2010 i EDP), a čije izvještaje nadgleda i ocjenjuje Eurostat.\n← 10 Most Expensive Whiskey Brands in the World\nEBA poziva finansijske institucije da dovrše pripreme za kraj prelaznih aranžmana između EU i Velike Britanije →\n14/07/2020 24/08/2020 FinConf News


Država obezbedila dovoljno energije i energenata\nPotpredsednica Vlade Republike Srbije i ministarka rudarstva i energetike Zorana Mihajlović izjavila je sinoć da je energetska bezbednost pitanje nacionalne bezbednosti države i da je ključno za razvoj privrede.\nMihajlović je u intervjuu za „Juronjuz“ ponovila da će Srbija imati dovoljno električne i toplotne energije i gasa za predstojeću zimsku sezonu i da cene energije i energenata za domaćinstva ostaju nepromenjene.\nPotpredsednica Vlade je ocenila da je energetska bezbednost preduslov za razvoj privrede, ali da je to istovremeno i pitanje nacionalne bezbednosti.\nPrema njenim rečima, imaćemo dovoljno električne energije i gasa, ali je pitanje cene neizvesno, posebno u budućem periodu, jer će se energetske krize dešavati i u narednim godinama.\nOčekujemo dugoročni ugovor o nabavci gasa, nadamo se desetogodišnji, o tome će razgovarati predsednici Srbije i Rusije. Imajući u vidu kako se kreću cene gasa, razgovori neće biti jednostavni, ali verujem da možemo da očekujemo povoljnije cene u odnosu na sve druge zemlje, navela je ona.\nMihajlović je objasnila da je važno i kako ćemo proceniti potrošnju u narednih deset godina jer se naša privreda razvija, a hoćemo i gasne elektrane, što će biti tranziciono gorivo, jer treba polako da izlazimo iz TE i moramo da budemo veoma precizni u tome koliko nam je gasa potrebno.\nOna je rekla da javna preduzeća koja se bave proizvodnjom i distribucijom energije i energenata moraju da budu efikasnija i da bolje planiraju, uz napomenu da je EPS krenuo u remont najvećeg Bloka B1 od 650 megavata u maju, a trebalo je ranije da to učini.\nPrema njenim rečima, cene na tržištu su krenule da rastu već u martu, pa je trebalo bolje planirati remont i razmišljati o godišnjem ugovoru i eventualnoj nabavci struje po povoljnijim cenama.\nTo je pitanje planiranja i uopšte funkcionisanja javnih preduzeća u čemu nikada nismo bili sjajni, ali danas moramo da mislimo o tome, istakla je potpredsednica Vlade, dodajući da je energetska tranzicija i borba protiv klimatskih promena pitanje razvoja i u ovom trenutku niko ne sme da pravi greške.\nBitno je da imamo i imaćemo dovoljno energije, ali moramo da planiramo i kako ćemo izlaziti iz uglja, u kojoj ćemo meri koristiti obnovljive izvore energije, kako da budemo u zelenoj agendi. Kada govorimo o gasu, i Srbijagas je trebalo bolje da planira i da već u junu razmišlja o nabavci dodatnih količina, rekla je ona.\nMihajlović je ukazala na to da je Srbiji potrebno još jedno podzemno skladište gasa i novi kapaciteti, pre svega u elektroenergetskom sektoru, dodajući da smo, pored skladišta u Banatskom Dvoru, zainteresovani za izgradnju još jednog podzemnog skladišta gasa.\nSrbija u prethodnih 30 godina, ne računajući Balkanski tok, nije izgradila nijedan energetski kapacitet. Imamo novca, ali mora da postoji jasan plan. I o tome smo razgovarali sa predsednikom Srbije, o novim investicijama i gde ćemo ulagati u narednih 10, 15 godina kako bismo imali dovoljno energije, istakla je ona.\nImajući u vidu naše potencijale, mislim da nema potrebe da u budućnosti uvozimo niti jedan kilovat-čas struje, zaključila je Mihajlović.